UŽIVO DAN 30 Ruske snage zauzele su i drugu bazu ukrajinske mornarice\n11:21h ROS BRON: Sezona u Formuli 1 mogla bi da počne bez publike\n11:20h OVO JE HRABRA INTERNISTKINJA MILICA IZ KLINIČKOG CENTRA: Da bi spasavala živote, sinčića i muža može da viđa samo onlajn\n11:13h KORONA OJADILA BANKARSKE RAČUNE AUSTRIJANACA: Svaki četvrti mora da troši ušteđevinu zbog korone\n11:12h INDI ŽIVOT VISI O KONCU?! Mora HITNO na operaciju pankreasa, otkazuju joj vitalni organi! Evo šta lekari čekaju\n11:12h SRBI OPTUŽENI ZA BRUTALNO UBISTVO U ŠVAJCARSKOJ: Pink Panteri nasmrt pretukli gradonačelnika zbog milion evra\nMINISTRI SE POSVAĐALI I NAPUSTILI SASTANAK! Sada se svi pitaju samo jedno: 103\t466\nNOVA DRAMA U ITALIJI: Most nestao u tren oka, ima povređenih (VIDEO) 4\t400\nSVI SE PITAJU KAKO NEMA KORONE U OVOM NEMAČKOM SELU: Tu se nalazi i centar 4\t155\nEVO KAKO JE PUTIN POBEDIO U NAFTNOM RATU: Rusija će smanjiti proizvodnju 4\t5\nNa pomolu rešenje krize?\nUŽIVO DAN 30: Povlači se vojska sa Krima, Moskva zahteva oslobađanje ukrajinskog admirala!\n19.03.2014. 08:53h 05.05.2017. 12:34h\nRuski ministar odbrane Šojgu "zatražio od lidera Republike Krim da oslobode komandanta ukrajinskih pomorskih snaga. Sekretar saveta za nacionalnu bezbednost Ukrajine Andrej Parubij, traži da vlada pripremi dislokaciju ukrajinskih jedinice sa Krima. Tokom dana proruske snage zauzele su i drugu ukrajinsku bazu na Krimu, a vršilac dužnosti predsednika Ukrajine dao je rok za oslobađanje taoca\nRADILI SNAJPERI: Na ulici ustreljeni krimski i ukrajinski vojnici, snajperista uhapšen?!\nAMERIČKI ANALITIČAR: Samo rat može da zaustavi Putinovo pripajanje Krima!\nLINČUJU: Pogledajte kako nove kijevske vlasti smenjuju direktora televizije!\nKURIR U UKRAJINI Putin: Krim je iskoristio pravo koje je dato Kosovu\nSEVASTOPOLJ - Ruske snage zauzele su danas i drugu bazu ukrajinske mornarice u zapadnom delu Krima, javila je agencija AFP. Agencija navodi da je bazu u Novoozernoju napustilo oko 50 ukrajinskih vojnika, dok se iznad baze zavijorila ruska zastava.\nNekoliko časova ranije, oko 200 proruskih aktivista, pripadnika krimskih jedinica za samoodbranu, zauzeli su bazu ukrajinske mornarice u Sevastopolju, izvestile su agencije, dodajući da u akciji nije ispaljen nijedan metak. Pripadnici proruskih krimskih jedinica samoodbrane, koji su zajedno sa ruskim snagama zauzeli bazu ukrajinske mornarice u Sevastopolju, saopštili su da zarobili komandanta mornarice Sergija Gajduka.\nPremijer Krima Sergej Aksjonov apelovao je na ukrajinsku vojsku da služi narodu Krima, ili da ostavi svoje oružje i ode. "Apelujem na sve ukrajinske vojnike koji se nalaze na poluostrvu, da u cilju izbegavanja krvoprolića i pogoršavanja situacije, ne podležu provokacijama, već naprave nedvosmislen izbor i služe narodu Krima", izjavio je Aksjonov.\n23.10 - Generalni sekretar NATO Anders Fog Rasmusen izjavio je da je intervencija Rusije na Krimu deo šire strategije i izrazio zabrinutost da bi Moskva mogla akciju da proširi na istočnu Ukrajinu. On je bio decidan da je rusko napredovanje u Ukrajini najveća pretnja evropskoj bezbednosti od Hladnog rata."Ovo je najveća opasnost za evropsku bezbednost i stabilnost od okončanja Hladnog rata", naveo je Rasmusen i dodao da razvoj događaja u Ukrajini prestavlja oštro upozorenje da bezbednost u Evropi ne može biti uzeta zdravo za gotovo i naveo da je "to poziv za buđenje".\n23.05 - Moskva je danas pozvala proruske lidere na Krimu da oslobode zarobljenog komandanta ukrajinske mornarice Sergeja Gajduka. Ruski ministar odbrane Sergej Šojgu je rekao da je "zatražio od lidera Republike Krim da oslobode komandanta ukrajinskih pomorskih snaga i da ne sprečavaju njegov odlazak u Ukrajinu", navodi se u saopštenju, prenosi AFP.\n22.35 - Predsednik Barak Obama odbacio je tvrdnju da će SAD vojno intervenisati, tvrdeći da bilo kakva sila ne bi bila prikladna, ili dobra za Ukrajinu i Rusiju. On je napomenuo da ruski predsednik dela iz slabosti, a ne iz snage, u pokušaju da preuzme kontrolu nad Krimom.\n22.26 - Nemačka je obustavila realizaciju vrednog ugovora o isporuci ruskoj vojsci kompletno opremljenog centra za obuku, naglasivši da je bilo kakva trgovina oružjem sa Moskvom trenutno "neodbranjiva". Odluku o obustavi ugovora, koji je trebalo da realizuje nemačka grupa "Rajnmetal", saopštio je vicekancelar Zigmar Gabrijel nakon akcije Moskve u vezi sa Krimom, preneo je AFP.\n22.15 - Vitalij Čurkin, ruski ambasador pri UN, rekao je na sastanku Saveta bezbednosti, da su građani na Krimu glasali za prisvajanje Rusiji, i da su time ostvarili svoje pravo koje je u skladu sa međunarodnim pravom.\n22.03 - Ultranacionalistička partija "Svoboda" predložila je Vrhovnoj Radi da obustavi diplomatske odnose između Moskve i Kijeva.\n21.53 - Velika Britanija i Nemačka složile su se da Evropska unija treba Rusiji da nametne šire sankcije, poput zabrane putovanja i zamrzavanja finansijskih sredstava, što je dogovoreno ranije među evropskim ministrima inostranih poslova država članica Unije. Britanski premijer Dejvid Kameron pozvao je nemačku kancelarku Angelu Merkel da razgovaraju o "odgovoru EU na događaje u Ukrajini, uoči sastanka Evropskog saveta u četvrtak".\n21.45 - Ujedinjene nacije dobile su poziv da posete Simferopolj, kako bi procenili situaciju vezanu za ljudska prava na poluostrvu. Ovu informaciju je saopštio pomoćnik generalnog sekretara za ljudska prava Ivan Simović, izveštava Itar tass.\n21.38 - Predsednik Moldavije Nikolae Timofti pozvao je danas Evropsku uniju da ubrza priključenje njegove zemlje Uniji, pošto je Rusija pooštrila pritisak posle Krima. Apel moldavskog predsednika usledio je dan pošto je Timoftu upozorio Moskvu zbog pokušaja anektiranja otcepljenog moldavskog regiona Pridnjestrovlje pošto je ruski predsednik Vladimir Putin potpisao istorijski sporazum o prisajedinjenju Krima Rusiji.\n21.24 - Član Predsedništva BiH Nebojša Radmanović obavestio je ambasadora Ruske Federacije u BiH Aleksandra Bocan Haračenka da je EU poslala zahtev BiH da se pridruži izjavi EU o političkoj situaciji u Ukrajini, ali da se BIH nije izjasnila jer ne postoji konsenzus u Predsedništvu BiH, koji je neophodan u usaglašavanju spoljnopolitičkih pitanja.\n21.10 - Rusija menja stav o Iranu!?. Ukoliko Sjedinjene Američke Države i Evropska unija nastave da vrše pritisak na Moskvu zbog odluke da prizna Krim, Rusija bi mogla da promeni stav o razvoju nuklearnog programa u Iranu, izjavio je večeras zamenik ministra inostranih poslova Rusije Sergej Rjabkov. U ovom trenutku Rusija ne želi da koristi pregovore o nuklearnom programu Irana da bi "podigla ulog", ali bi to mogla da uradi i da na taj način odgovori na akcije SAD i EU, rekao je Rjabkov, prenosi AP.\nAgencija navodi da je to najozbiljnija pretnja Moskve otkako su SAD i EU obelodanile sankcije protiv Rusije, zbog njene odluke da prizna referendum na Krimu.\n20.58 - Istekao ukrajinski ultimatum!? U večernjim satima istekao je rok koji je ukrajinski predsednik Aleksandr Turčinov postavio za oslobađanje admirala Segija Gajduka i ostalih talaca koje drže proruske snage na Krimu. On je najavio da će nakon tog roka vlasti izvesti "primeren odgovor, tehničke i tehnološke prirode". Za sada još nema nikakvih reakcija ukrajinske strane.\n20.47 - SAD su danas pozvale Moskvu na dijalog sa Kijevom u vezi sa ukrajinskim bazama na Krimu koje su okupirale ruske snage i navele da će Rusija biti odgovorna za bilo kakav incident koji izazovu njeni vojnici ili njeni saveznici. "Napori Rusije da preuzme kontrolu nad bazama ukrajinske vojske stvaraju opasnu situaciju", rekao je portparol Bele kuće Džej Karni. "Osuđujemo te akcije. Rusija treba odmah da razgovara sa ukrajinskom vladom kako bi obezbedila bezbednost ukrajinskih vojnika u ukrajinskoj oblasti Krim", dodao je Karni u obraćanju novinarima.\n20.32 - Vršilac dužnosti predsednika Ukrajine Aleksandar Turčinov ovlastio je sadašnjeg premijera Arsenija Jacenjuka da potpiše Sporazum o pridruživanju Ukrajine Evropskoj uniji.\n20.28 - Vlada Ukrajine odlučila je da pokrene proceduru za izlazak iz Zajednice nezavisnih država, koja je formirana posle raspada Sovjetskog Saveza, i da uvede vize za građane Rusije, saopšteno je večeras u Kijevu. U članstvo ZND je ušlo 12 država sa teritorije bivšeg Sovjetskog Saveza, a Gruzija je istupila 2008. godine, posle sukoba sa Rusijom oko Osetije.\n20.19 - Nekadašnji bokserski prvak Vitalij Kličko, inače šef stranke UDAR, rekao je da bi trebalo povlaći ukrajinske vojnike s Krima, prenosi BBC. "Ne smemo više da čekamo i rizikujemo ljudske živote. Odmah moramo da donesemo odluku o povlačenju ukrajinskih vojnika sa Krima na privremene položaje. Građanima koji će biti prisiljeni da privremeno izbegnu sa Krima moramo osigurati infrastrukturu i podršku", rekao je Kličko.\n20.00 - Ukrajinska vojska priprema zajedničku vojnu vežbu sa Sjedinjenim Američkim Državama i Velikom Britanijom, izjavio je sekretar Saveta za nacionalnu bezbednost Ukrajine Andrej Parubij.\n19.35 - Ukrajina predlaže potpunu demilitarizaciju Krima. Sekretar Saveta za nacionalnu bezbednost Ukrajine (SNBU) Andrej Parubij kaže da je vladi naloženo da pripremi uslove za dislokaciju ukrajinskih vojnih jedinica "sa okupirane teritorije i njihovo stacioniranja na kontinentalni deo Ukrajine", kao i da razradi pitanje evakuacije civilnog stanovništva "koje ne bude želelo da ostane na okupiranoj teritoriji. Savet je naložio vladi da se bez odlaganja obrati UN kako bi teritorija Krima bila proglašena demilitarizovanom zonom. Prema rečima Parubija, Ukrajina predlaže plan povlačenja kako ruske, tako i ukrajinske vojske sa teritorije Krima.\nObratili smo se UN kako bi bila primenjena formula koja postoji u svetu i da se Krim proglasi demilitarizovanom zonom. Takva formula postoji danas i ona je najoptimalnija za sprečavanje konflikta na Krimu", rekao je Parubij\n19.20 - Savet za nacionalnu bezbednost Ukrajine odlučio je da se uvede vizni režim sa Rusijom, javile su ukrajinske agencije, pozivajući se na sekretara Saveta Andreja Parubija. Prema njegovim rečima, odgovarajući nalog dat je Ministarstvu inostranih poslova. "Ministarstvu inostranih poslova dat je nalog da se uvede vizni režim“, rekao je on a prenosi agencija UNN. Ukrajinska televizija TVI javila je da je MIP-u naloženo da u najskorije vreme organizuje prelazak granica sa pasošima i razradi sistem viznog režima. "Mislim da će to biti učinjeno narednih dana“, ukazao je Parubij.\n19.05 - Predsednica Argentine: Integritet važi za Krim, a ne važi za Foklande? Predsednica Argentine Kristina Kiršner izjavila je danas u Parizu da princip poštovanja teritorijalnog integriteta treba da se "primenjuje na sve" i da pripadnost Foklandskih ostrva Britaniji nije ništa prihvatljivija od pripajanja Krima Rusiji. "Ne možemo da branimo teritorijalni integritet Krima, a Foklandskih ostrva ne... Teritorijalni integritet treba da se primenjuje na sve", rekla je Kiršner na zajedničkoj konferenciji za novinare sa francuskim predsednikom Fransoa Olandom sa kojim se prethodno sastala.\nReferendum koji je Britanija organizovala na Foklandskim ostrvima u martu 2013, na kojem su se stanovnici izjasnili za ostanak u okviru Ujedinjenog kraljevstva "nema nikakvu vrednost", dodala je Kristina Kiršner.\n18.50 - Ministarstvo inostranih poslova Rusije saopštilo je da Ukrajina ne priznajući referendum, otvoreno narušava i proizvoljno tumači norme međunarodnog prava.\n18.45 - Britansko-holandski naftni gigant Šel saopštio je danas da je prekinuo pregovore sa ukrajinskim vlastima i američkim EksonMobajl u vezi sa proizvodnjom prirodnog gasa u nalazištima na severozapadu Crnog mora.\n18.40 - Portparol nemačke kancelarke Angele Merkel, Štefen Zajbert, izjavio je danas da je "začuđujuće" poređenje ujedinjenja Rusije i Krima sa ujedinjenjem Savezne Republike Nemačke i Nemačke Demokratske Republike 1990. godine, koje je napravio ruski predsednik Vladimir Putin. "Vlada ne vidi paralele između ujedinjenja (SRN i DDR) i događaja na Krimu", rekao je on, ponavljajući da je pripajanje Krima Rusiji kršenje međunarodnog prava i dodajući da je "to poređenje začuđujuće". "Nemačko ujedinjenje vodilo je spajanju dve odvojene države jednog naroda. S druge strane, ruska akcija vodi podeli Ukrajine", rekao je Zajbert a preneo je Rojters.\n18.25 - Julija Timošenko, bivša ukrajinska premijerka, koja pati od diskushernije, puštena je s lečenja u Berlinu i stigla je u Kijev. Ona je na svom Tviteru napisala da je dobro i da zahvaljuje svima koji su je podržavali i borili se zajedno sa njom.\n— Юлія Тимошенко (@YuliaTymoshenko) March 19, 2014\n18.18 - Ruska federalna služba za migracije na Krimu počela je da izdaje ruske pasoše, izjavio je šef odeljenja Konstantin Romodanovski.\n18.09 - Posle ponovljenih kritika na račun Zajednice nezavisnih država (ZND) povodom eskalacije krize i odvajanja Krima, Ukrajina je otkazala predsedavanje ZND u 2014. godini i razmatra istupanje iz Zajednice. Prema informacijama iz ukrajinskog Ministarstva spoljnih poslova “Ukrajina je odlučila da ne nastavi predsedavanje ZND u 2014. godini”, a pored toga “zadržava pravo da razmotri dalje članstvo u ZND i to pitanje upravo razmatra”, preneli su ruski mediji. Istovremeno ruska Državna duma pozvala je Ukrajinu da ne donosi ishitrene odluke o članstvu u ZND. “Cenimo članstvo Ukrajine u Zajednici i ohrabrujemo zdrave snage da se uzdrže od ishitrenih i nerazumnih odluka”, rekao je šef Odbora Dume za odnose sa ZND Leonid Slucki.\n17.55 - Vršilac dužnosti predsednika Ukrajine Aleksandar Turčinov dao je ultimatum proruskim snagama da u roku od tri sata oslobode sve taoce, ili će u protivnom uslediti posledice, javlja agencija Unian.\n"Ukoliko do 21h ne prestanu sa provokacijama protiv ukrajinske vojske i ne oslobode sve taoce, kako vojne, tako i civilne, vlasti će preuzeti adekvatne mere, tehničke i tehnološke prirode", naveo je Turčinov.\n17.40 - Generalni sekretar NATO Anders Fog Rasmusen okarakterisao je delovanje Rusije u Ukrajini kao najveću pretnju po evropsku bezbednost i stabilnost od kraja hladnog rata i istakao da zapadna vojna alijansa mora ponovo da se usredsredi na rizike kod kuće, posle više godina borbi u udaljenim ratnim zonama.\n17.25 - Putin gradi most između Rusije i Krima. Ruski predsednik Vladimir Putin najavio je izgradnju mosta koji će povezati Rusiju s Krimom, a taj projekat vredi tri milijarde dolara."Potreban nam je most i za automobile i za vozove", rekao je Putin na sednici vlade. Kerčki prolaz, morski tesnac od 4,5 kilometara koji razdvaja Azovsko od Crnog mora, jedini je način, osim aviona, da se sa ruske teritorije dođe do Krima, a da se ne prelazi preko teritorije Ukrajine. Trenutno postoji samo feribot koji povezuje Krim i Rusiju. Vozovi i dalje saobraćaju preko ukrajinske teritorije, rekao je ruski ministar saobraćaja Maksim Sokolov, koji je dodao da se razmatra i izgradnja tunela.\n17.11 - Američki predsednik Barak Obama posetiće Brisel prvi put od kako je stupio na predsedničku dužnost 2008. godine, saopšteno je iz briselske kancelarije vašingtonskog Džerman Maršal fonda (GMF).\nKriza u Ukrajini naći će se na vrhu Obamine agende, o čemu već postoji značajna saglasnost transatlantskih saveznika u pogledu odgovora na akutnu krizu i političku sudbinu Ukrajine.\n17.02 - Rusija je obavestila Visoki komesarijat UN za izbeglice (UNHCR) da očekuje pogoršanje humanitarne situacije u Ukrajini, izjavio je šef Federalsne službe za migracije Konstantin Romodanovski.\n15.31 - Generalni sekretar UN Ban Ki-mun posetiće sutra i u petak Moskvu i Kijev, u pokušaju da doprinese pronalaženju mirnog rešenja za krizu koja je izbila između Rusije i Ukrajine oko Krima, najavile su UN.\n15.23 - Švajcarski ministar spoljnih poslova Didije Burkhalter, istovremeno predsedavajući OEBS-a, ocenio je danas da poslednji akti Rusije u vezi sa statusom Krima predstavljaju "kršenje fundamentalnih obaveza" koje imaju članice ove organizacije, i da nisu u skladu sa međunarodnim pravom.\n15.20 - Bivša ukrajinska premijerka Julija Timošenko, koja pati od diskushernije, puštena je s lečenja i planira da se vrati u Kijev, saopštila je bolnica u Berlinu. Timošenkova je jedna od najžešćih protivnica smenjenog predsednika Viktora Janukoviča i njeno oslobađanja ili puštanje na lečenje u Nemačku bio je jedan od uslova koji je EU postavila pred decembarsko zasedanje da se nastave evrointegracije Ukrajine.\n15.17 - Opustite se letos na Krimu, pozvao je svoje kolege, poslanike u ruskom parlamentu, zamenik predsednika Državne Dume Sergej Neverov. "Ako uspem da dobijem nekoliko slobodnih dana na leto, budite sigurni da ću spakovati porodicu i otputovati na Krim", obećao je on.\n15.14 - Zakazana hitna sednica ukrajinskog saveta za nacionalnu bezbednost, pošto zvaničnicima vlade u Kijevu nije dopušteno da uđu na Krim.\n14.30 - Ukrajina je odlučila da okonča svoje predsedavanje Zajednicom Nezavisnih Država, u kojoj su okupljene bivše republike Sovjetskog Saveza, saopštilo je Ministarstvo spoljnih poslova.\n14.24 - Predsednik Rusije Vladimir Putin poslao je u Državnu Dumu sporazum o prijemu Krima u sastav Rusije i formiranje dva nova entiteta, kao i nacrt federalnog ustavnog zakona.Taj paket dokumenata Duma, donji dom parlamenta, treba da usvoji sutra po podne, a u petak u podne treba da ih usvoji i Savet federacije, gornji dom skupštine Rusije.\nBajden: SAD će odgovoriti na napad na NATO Foto AP\n14.03 - Potpredsednik SAD Džozef Bajden upozorio je danas Rusiju da će SAD odgovoriti na bilo kakvu agresiju na NATO saveznike. Bajden, koji se inače nalazi u poseti Litvaniji i Letoniji, rekao je još da će Sjedinjene Američke Države preuzeti svu svoju odgovornost u okviru NATO sporazuma kako bi se članice te alijanse odbranile. Nije slučajno što je Bajden to rekao baš u tim zemljama, budući da se one graniče baš kao i Ukrajina sa Rusijom i budući da su baš one članice NATO. Iako je ruski predsednik rekao da ne namerava da vrši invaziju nad bilo kojim drugim regionom u Ukrajini, a pogotovo ne nad nekom drugom nacijom, lideri zemalja koje se graniče sa Rusijom baš nešto i ne veruju u te reči Vladimira Putina. Oni zahtevaju upravo od SAD da im garantuje da ih Rusija "neće dirati".\n14.00 - Istraga je utvrdila tačnu lokaciju i broj naoružanih napadača koji su pucali sinoć u Simferopolju i ubili dva čoveka. Istražitelji mesta zločina kažu da postoji velika podudarnost s akcijama snajperista u Kijevu, kazala je novinarima tužilac Krima Natalija Poklonskaja. Ona je rekla da je u toku identifikacija počinitelja i da ubica sigurno nije delovao sam. Sinoć je nepoznati napadač otvorio vatru po ulici u kojoj se nalazi vojni Centar za topografiju i navigaciju i tom prilikom ubio jednog vojnika Samoodbrane Krima, ukrajinskog vojnika iz Centra i ranio još po jednog krimskog i ukrajinskog vojnika. Pucano je iz jedne tačke, potvrdio je MUP Krima.\n13.45 - Evropska komisija je danas odobrila milijardu evra za hitnu podršku ukrajinskoj vladi, a vođe Evropske unije bi sutra trebalo da uzvrate ekonomskim sankcijama i možda blokadom vojne saradnje s Moskvom zbog prisajedinjenja Krima Rusiji. Milijarda evra vlastima u Kijevu će biti data za preke finansijske potrebe, ali i stabilizaciju platnog bilansa, strukturne ekonomske reforme i bitno važno suzbijanje korupcije, što će sve biti usaglašeno s Međunarodnim monetarnim fondom, saopštio je potpredsednik EK Oli Ren.\n13.42 - Predsednik Rusije Vladimir Putin je popularniji nego ikad - danas bi na predsedničkim izborima odneo ubedljivih 80 posto glasova već u prvom krugu, javlja Itar-Tass. Putinova popularnost za poslednjih nedelju dana porasla za sedam odsto, a za poslednjih mesec dana za 15 procenata, navodi se u danas objavljenim rezultatima istraživanja koje je sproveo Fond za javno mnjenje.\n13.37 - Rusiji preti trajno isključenje iz G8 ukoliko nastave sa daljim koracima u Ukrajini, izjavio je britanski premijer Dejvid Kameron.\n13.30 - Predsednik Rusije Vladimir Putin naredio je ministrima da olakšaju intergraciju novih subjekata federacije i da novim građanima što pre povećaju penzije (677.000 žitelja Krima su penzioneri. On je ne na sastanku s ministrima u svojoj rezidenciji u Novo-Ogarjovu ekao da je neiophodno da se pre svega reši porblem saobraćaja i da se smanji zavisnost Krima od tranzita preko teritorije Ukrajine.\n13.13 - Šef nemačke diplomatije Frank-Valter Štajnmajer najavio je u Berlinu da će Nemačka poslati oko dvadesetak svojih posmatrača u misiju OEBS-a za Ukrajinu. On je rekao da ukupno treba da bude angažovano više stotina civilnih posmatrača, i da se, premda Rusija blokira tu misiju, ipak uočavaju pomaci.\n12.38 - Rusija je optužila zapadne zemlje da su prekršile bezbednosni sporazum iz 1994. godine o poštovanju ukrajinskog suvereniteta i političke nezavisnosti. Ruski MIP je saopštio da su SAD i EU "omogućili državni udar" kojim je prošlog meseca svrgnut ukrajinski predsednik Viktor Janukovič. U saopštenju se navodi da su potezi SAD i EU protivni garancijama koje su SAD, Velika Britanija i Rusija dali Kijevu u zamenu za obavezu Ukrajine da odustane od nuklearnog arsenala posle raspada Sovjetskog Saveza.\n12.30 - Pripadnici proruskih krimskih jedinica za samoodbranu, koji su danas zajedno sa ruskim snagama zauzeli bazu ukrajinske mornarice u Sevastopolju, saopštili su da zarobili komandanta mornarice Sergija Gajduka. Portparol ukrajinskog ministarstva odbrane Vladislav Seleznjev naveo je, u međuvremenu, preko Fejsbuka da su proruske snage zauzele ulaz u ukrajinsku pomorsku bazu u Novojezerskom, na zapadu Krima, preneo je AFP. Proruske snage su, prema njegovim rečima, traktorom probile kapiju, a njihovo napredovanje su zaustavili "ruski vojnici". U Sevastopolju, Igor Jeskin, predstavnik ruskih snaga na mestu incidenta u ukrajinskoj bazi, izjavio je novinarima da je Gajduk "bio blokiran i nije imao kuda da ode. Isteran je napolje i odveden".\n12.28 - Nova vlada u Kijevu regrutovala je već 20.000 ljudi u Nacionalnu gardu. Analitičari smatraju da Ukrajina pod plaštom Nacionalne garde zapravo stvara odrede smrti koji će gušiti pobune na jugu i istoku te krizom zahvaćene zemlje, a prvi borci su već prošli obuku, izveštava Itar-Tass.\n11.49 - Bivša predsednica vlade Ukrajine Julija Timošenko uporedila je ruskog predsednika Vladimira Putina sa Hitlerom i rekla da se Ukrajina mora braniti, kolika god cena bude bila potrebna za to.Ona je Putinov jučerašnji govor ocenila kao "fašističku propagandu". "Verujem da Evropa i ceo svet od 1938. godine nisu čuli takav govor, kakav je Putin juče održao...njegova poruka zapadu i Kijevu je - za vas se ni malo ne brinem", rekla je Timošenko, ukazujući da Putin želi da "uništi svet".\n11.39 - Pretnja Ukrajine da će nacionalizovati imovinu Rusije da bi kompenzovala to što je Krim nacionalizovao njenu imovinu je samo psihološka porvokacija, izjavio je predsednik Državne Dume Sergej Nariškin, javlja Itar-Tass.\n11.30 - Ruski naftni gigant Rosnjeft saopštio je da ne planira da prekine poslovanje u Ukrajini. "Rosnjeftova rafinerija u ukrajinskom gradu Lisičansku trenutno prolazi kroz redovne radove održavanja, a tek nakon procene njene ekonomske održivosti će ponovo biti puštena u rad", navodi se u saopštenju Rosnjefta, a prenosi Rojters.\n11.24 - Ukrajinski premijer Arsenij Jacenjuk predložio je danas uvođenje poreza za najbogatije građane kako bi se zemlja izborila s ekonomskom krizom i istakao da bi se taj porez odnosio i na njega. Jacenjuk je ocenio da bi trebalo oporezivati kamate na depozit počev od 50.000 grivne (manje od 4.000 evra) i dodao da bi porez pogodio oko 10 odsto ukrajinskog stanovništva. "Najbogatiji treba da dele svoje bogastvo s državom", rekao je Jacenjuk.\n11.22 - Predsednik Rusije Vladimir Putin možda će primiti generalnog sekretara UN Ban Ki Muna, koji dolazi sutra u Moskvu, javlja Interfaks\n11.17 - Predvođeni vicegeneralnom Sergejem Gajdukom i još 50 oficira, ukrajinski vojnici napustili su teritoriju mornaričke bazu u Sevastopolju koja se sada nalazi pod kontrolom Crnomorkse flote, javlja Iter Tass.\n11.11 - Ruska vojska počela je danas vazduhoplovnu vežbu velikih razmera u severozapadnim regionima Rusije, javio je Interfaks pozivajući se na izjavu neimenovanog vojnog zvaničnika. U vežbama učestvuju lovci i bombarderi, preneo je Rojters. Vazduhoplovne vežbe se odvijaju uglavnom u severozapadnim delovima Rusije koji se ne graniče sa Ukrajinom ali doprinose već postojećoj tenziji koja postoji između Rusije i NATO.\n11.10 - Američki razarač sa raketama za navođenje, "USS Trakstan", započeo je danas jednodnevnu vojnu vežbu u Crnom moru sa mornaricama Bugarske i Rumunije. Američka vojska je ovu vojnu vežbu opisala kao rutinsku, koja je zakazana daleko pre nego što je izbila kriza u Ukrajini i Krimu.\n11.09 - Ruski Ustavni sud je presudio da je Sporazum o pripajanju Republike Krim i grada Sevastopolja Ruskoj Federaciji u skladu sa Ustavom Rusije, izjavio je predsednik tog Suda Valerij Zorkin.Taj sporazum će se privremeno primenjivati počev od datuma potpisivanja, a na snagu će zvanično stupiti kad bude ratifikovan u parlamentima Krima i Rusije, naveo je "Glas Rusije".\n«Выбор сделан. Мы уже не часть Украины» — председатель Госсовета Крыма Владимир Константинов pic.twitter.com/F1Zauj9CkZ\n— РИА Новости (@rianru) March 19, 2014\n11.02 - Predsedavajući parlamenta Krima Vladimir Konstantinov objavio je na Tviteru: "Napravili smo izbor - više nismo deo Ukrajinine".\n10.45 - Piter Treskot, član Doma lordova britanskog parlamenta, izjavio je da je na referendumu o pripajanju Krima Ruskoj Federaciji očigledno bila izražena volja naroda, što SAD i EU zaboravljaju kad prete sankcijama. On je rekao da se sada treba usredsrediti ne na sankcije, nego na smirivanje krize u Ukrajini, koju mnogi potpiruju. Sankcije, posebno u oblasti trgovine, naštetiće ne Rusiji, nego i Zapadu, smatra lord Treskot..\n10.30 - Američki razarač sa raketama za navođenje, "USS Trakstan", započeo je jednodnevnu vojnu vežbu u Crnom moru sa mornaricama Bugarske i Rumunije, izjavio je agenciji Rojters portparol američke mornarice zadužen za Evropu, Šon Ekland. Navodno vežba nema veze s krizom u Ukrajini.\n10.20 - Ukrajinske snage se neće povući sa Krima, iako je ruski predsednik Vladimir Putin potpisao sporazum o pripajanju tog crnomorskog poluostra Rusiji, izjavio je danas vršilac dužnosti ukrajinskog ministra odbrane Ihor Tenjuk. Kako javlja Rojters, na pitanje novinara u pauzi sednice vlade u Kijevu da li će Ukrajina povući snage sa Krima, Tenjuk je odgovorio: "Ne. Ostaćemo tamo".\nSutra ratifikacija u Dumi Foto Reuters\n10.18 - Ruska Državna Duma ratifikovaće sutra Sporazum o pristupanju Krima Rusiji, javlja Interfaks.\n10.00 - Premijer Ukrajine Arsenij Jacenjuk zatražio je od prvog potpredsednika vlade Vitalija Jareme i ministra odbrane Igora Tenjuha da odu na Krim "da bi rešili situaciju" u tom regionu koji sada kontorlišu ruske snage.\nPremijer Krima Sergej Aksjonov odmah je odgovorio da dvojici ukrajinskih zvaničnika neće biti dozvoljeno da uđu na poluostrvo. "Njih ne žele na Krimu. Niko im neće dozvoliti da uđu na Krim, biće poslati nazad", izjavio je Aksjonov, preneo je Rojters.\n09.50 - U dvorištu višespratnice u mestu Nikolajevo, ubio se vojnik koji je služio u 79. avio brigadi koja je stacionirana u gradu. Drugih detalja, za sada, nema.\nBela kuća (Foto: Reuters)\n09.35 - Ukoliko Rusija odbije da promeni svoju politiku prema Ukrajini i Krimu, suočiće se sa novim sankcijama koje će im nametnuti SAD i njeni prijatelji i saveznici širom sveta. Vlasti SAD radne na proširenju liste ruskih državljana kojima će imovina biti zamrznuta i uvedene vize, naveo je Džej Carni, portparol Bele kuće.\n09.11 - Rusija je izrazila zabrinutost što SAD i Evropska unija ne obraćaju pažnju na to što se u izvršnim telima Ukrajine, koja tvrde da su legitimna, nalaze predstavnici ultranacionalističkih snaga. Ovo "slepilo" je teško objasniti i očigledno je u vezi sa prikrivenim antiruskim geopolitičkim planovima, preneo je Itar-tas s pozivajući se na ministarstvo spoljnih poslova Rusije. U ministarstvu se objašnjava da se predstavnici Sveukrajinskog saveza Svoboda nalaze na ključnim pozicijama u Kijevu, uključujući mesta zamenika premijera i ministra odbrane. Podseća se da je decembra 2012. godine Evropski parlament usvojio rezoluciju u kojoj je stavove Svobode nazvao rasističkim, antisemitskim i ksenofobičnim. Pri tom je apelovano na sve partije u ukrajinskom parlamentu da se bore za demokratiju i da se uzdrže od saradnje sa Svobodom.\n09.10 - Američki državni sekretar Džon Keri upozorio je Rusiju da ne vrši nikakav vojni upad na istok Ukrajine i uporedio je "nacionalistički zanos", podstaknut krizom zbog Krima, sa situacijom pred izbijanje Drugog svetskog rata. Keri je naglasio da bi u tom slučaju odgovor međunarodne zajednice morao da bude proporcionalan i da ne želi da iznosi opcije za bilo kakav američki ili globalni odgovor za bilo kakav ruski upad na istok Ukrajine, pre nego što se proceni situacija nakon pripajanja Krima Ruskoj Federaciji, preneo je AFP. "Sada je sasvim nečuveno da razvijate nacionalistički zanos koji bi mogao da se proširi na veoma opasan način", dodao je Keri. "Sve što treba da uradite jeste da se vratite i čitate istoriju, odnosno period priprema za Drugi svetski rat i da čitate o strastima koje su se razvile iz takve vrste nacionalističkog zanosa", rekao je Keri. On je rekao da bi se trebalo podsetiti Čehoslovačke iz 1968. godine kada je navodno opravdanje za ulazak u tu zemlju bio da se zaštite ljudi koji tamo žive. "Možete da upitate Poljake kako su se osećali što su bili "zaštićeni" svih tih godina", dodao je Keri, a preneo AFP.\n08.54 - Oko 200 proruskih aktivista, pripadnika krimskih jedinica za samoodbranu, zauzeli su danas bazu ukrajinske mornarice u Sevastopolju, izvestile su agencije, dodajući da u akciji nije ispaljen nijedan metak. "Bilo ih je oko 200. Neki od njih su nosili maske na licu. Nenaoružani su i s naše (ukrajinske) strane nije ispaljen nijedan metak", izjavio je Agenciji Frans pres portparol ukrajinske mornarice Sergij Bogdanov.Oficiri u bazi su se, prema njegovim rečima, zabarikadirali u zgradi.\nHerman van Rompej (Foto: Reuters)\n08.53 - Rusko Ministarstvo spoljnih poslova je danas kritikovalo odluku predsednika Evropskog saveta Hermana van Rompeja da otkaže posetu Moskvi, nazvavši taj potez "odbijanjem da se čuje istina". Van Rompej je danas trebalo da se sastane sa ruskim zvaničnicima, među kojima je, prema nekim informacijama, trebalo da bude i ruski predsednik Vladimir Putin, ali je poseta otkazana, prenela je agencija AP. Rusko Ministarstvo je u saopštenju iznelo tvrdnju da van Rompeju "njegovi sopstveni ljudi nisu dopustili da dođe u Rusiju". Ministarstvo je navelo i da je zvanični Kremlj odmah odgovorio na Rompejev zahtev da poseti Moskvu, ali je ta poseta otkazana u poslednji čas jer Evropa "nije želela da čuje istinu". Razgovori je trebalo da budu održani uoči dvodnevnog samita lidera Evropske unije (EU) u Briselu u četvrtak i petak, kada će, kako se očekuje, oni ponoviti odbijanje EU da prizna rusku aneksiju Krima.\n08.52 - Predsednik Venecuele Nikolas Maduro optužio je Zapad da vodi politiku dvostrukih aršina zato što je pre 10 godina podržao otcepljenje Kosova od Srbije, a sada ne priznaje referendum na Krimu na kome su birači glasali za otcepljenje od Ukrajine i pripajanje Rusiji.\n08.48 - Ruski predsednik Vladimir Putin zatražio je od Ustavnog suda Rusije da verifikuje ustavnost sporazuma o pripajanju Republike Krim i grada Sevastopolja Ruskoj Federaciji, saopštile su ruske vlasti. Taj zahtev je predat juče, saopštila je danas pres služba Suda ruskoj agenciji Interfaks, dodajući da se taj slučaj neće razmatrati na javnim saslušanjima. Putin i krimski lideri potpisali su juče u ruskom parlamentu sporazum kojim se poluostrvo Krim i Sevastopolj, grad sa posebnim statusom, primaju u sastav Ruske Federacije, a rok za okončanje prelaznog perioda njihove integracije je 1. januar 2015. godine. Taj sporazum će se privremeno primenjivati počev od datuma potpisivanja, a na snagu će zvanično stupiti kad bude ratifikovan u parlamentima Krima i Rusije, naveo je "Glas Rusije".\n08.20 - Sa unipolarnim svetom je završeno, izjavio je Dmitrij Rogozin, zamenik premijera Rusije. "Rusija danas po prvi put kaže da je sa unipolarnim svetom gotovo, a kraj je označen procesom ujedinjenja Krima i Sevastopolja sa Rusijom", rekao je on, prenosi Kijev post.\n08.15 - Nemačka kancelarka Angela Merkel i američki predsednik Barak Obama ocenili su, u telefonskom razgovoru, da je unilateralna deklaracija nezavisnosti na Krimu i njegovo pripajanje Rusiji, neprihvatljiv čin napada na teritorijalni integritet Ukrajine. Oni su izrazili želju za nastavkom rešavanjem situacije kroz politički dijalog, piše Unian.\n08.10 - Savet bezbednosti Ujedinjenih nacija danas će održati osmu po redu sednicu o situaciji u Ukrajini. "SB će održati otvoreni sastanak sa početkom u 15 časova", naveli su Jan Eliason, zamenik glavnog sekretara UN i Ivan Simonović, pomoćnik sekretara za ljudska prava. "Plenarni sastanak glavnog saziva o situaciji u Ukrajini, trebalo je da bude održan u četvrtak, ali je otkazan na neodređeno vreme", dodao je Afaf Gongju, predstavnik predsedavajućeg skupštine UN.\n08.09 - Zemlje koje graniče sa Rusijom bi takođe mogle da se suoče sa agresijom ukoliko predsedniku Vladimiru Putinu bude dozvoljeno da se nekažnjeno izvuče iz situacije oko Krima, izjavila je bivši američki državni sekretar Hilari Klinton. "Ne treba da zveckamo sabljama, to ničemu ne služi. Ali ljudi treba da se zaštite od mogućeg zastrašivanja u budućnosti. To bi moglo da traje godinu, dve, ali mora da bude sporo i stabilno. Onda će ljudi ponovo videti da imaju izbora", istakla je Klintonova.\nNatalija Poklonskaja (Foto: Facebook)\n07.58 - Krim je nekoliko dana pre referenduma, na kome su izglasali pripajanje Rusiji, dobio novu javnu tužiteljku, mladu Nataliju Poklonskaju (33). Ceo svet je zahvalan na ovoj kadrovskoj promeni, a posebno interenet, gde se već otvaraju stranice posvećene njenim obožavaocima. Nije trebalo dugo da se internetom proširi nekoliko fotografija na kojima zgodna Natalija pozira u izazovnim pozama, a na društvenim je mrežama već proglašena za najseksipilniju tužiteljku na svetu.\nDžuli Bišop (Foto: AP)\n07.42 - Džuli Bišop, ministarka inostranih poslova Australije, izjavio je da je ova zemlja nametnula sankcije za 12 ruskih i ukrajinskih zvaničnika. "Ovo uvođenje targetovanih finansijskih sankcija i zabrana ulaska u zemlju za pojedince, potvrđuje našu jasnu i nedvosmislenu podršku teritorijalnom integritetu i suverenitetu Ukrajine", navela je ona.\n07.22 - Ukrajinski inspekcijski tim došao je u Belgorod kako bi izvršio inspekciju oblasti u skladu sa Bečkim dokumentom iz 2011. godine, javlja Iter Tass, pozivajući se na Nacionalni centar za smanjenje nuklearnog rizika. Ove aktivnosti se sprovode kako bi se utvrdilo da nema većih vojnih operacija u određenim regionima države.\n07.20 - Japanski premijer Šinzo Abe osudio je narušavanje jedinstva Ukrajine i najavio mogućnost uviđenja novih mera prema Rusiji. "Prisajedinjenje Krima Rusiji narušava jedinstvenost, suverenitet i teritorijalni integritet Ukrajine i mi to najoštrije osuđujemo. Sada uzmimamo u obzir usvajanje novih mera protiv Rusije u dogovoru sa drugim državama", naveo je on.\n07.15 - Ruska Duma ove nedelje bi trebalo da održi dodatnu plenarnu sednicu kako bi ratifikovala pripajanje Krima Rusiji, rekao je Sergej Mironov, lider partije "Jedino Rusija".\n07.10 - Konstantin Elisejev, predstavnik Ukrajine u EU, predviđa da će, do kraja godine, Ukrajina potpisati ekonomski sporazum sa Evropskom unijom.\nRazmatraju sve mogućnosti\nSRBI OPTUŽENI ZA BRUTALNO UBISTVO U ŠVAJCARSKOJ: Pink Panteri nasmrt pretukli gradonačelnika zbog milion evra 1\nMINISTRI SE POSVAĐALI I NAPUSTILI SASTANAK! Sada se svi pitaju samo jedno: Da li će KORONA RAZBITI EU? Evo šta se desilo 103\t466\nPREDSEDNIK VUČIĆ: Moj Danilo ima koronu! Sine, pobedićeš, voli te tata, svi te volimo! 272\t13.1k\nU VREME KORONE OVO JE SULUDO, ALI OVAJ ČOVEK JE HEROJ: Mladi farmaceut iz Borče rizikovao svoj da bi spasao tuđi život! 42\t5.6k


Malonogometni turnir 'Memorijal Omer Tipura Dedin' počinje sljedeće sedmice\n12.06.2019 / 17:17 Fudbal - Mostar\nFoto: FK Bjelopoljac\nU Bijelom Polju kod Mostara u ponedjeljak, 21. juna, počinje 23. izdanje turnira u malom nogometu 'Memorijal Omer Tipura Dedin'.\n"Sretni smo što je interes za turnirom svake godine prisutan, a tome govori i podatak da je cirfa od 20 ekipa u seniorskoj kategoriji nešto na što smo navikli i što je zapravo minimum koji očekujemo na osnovu ranijih iskustava", kazao je Tipura.\n"Sportski savez prepoznaje vrijednosti koje se trebaju cijeniti, tako da ćemo i ove godine pomoći sportskim prijateljima iz Bijelog Polja da na što bolji način organizuju turnir", rekao je Melher.\n"Turnir bi trebao trajati oko tri sedmice i nadamo se da će izazvati veliko interesovanje među učesnicima, a posebno među gledaocima na tribinama. Pored takmičarskog dijela, turnir je i humanitarnog karaktera, tako da svake godine organizujemo mečeve koji imaju za cilj pomoći onima kojima je pomoć potrebna", kazao je predstavnik Organizacijskog odbora Mirza Lalić.\nPrijave za turnir već su počele i trajat će do 15. juna, kada će se obaviti izvlačenje grupa. Pobjednik turnira osvojit će novčanu nagradu od 4.000 maraka, navode organizatori.


EVO KADA SU BEBE NAJSLAĐE I OKO KOG MESECA 🙂\nPostavio Sonja Milekic\t On maj 27, 2018 0\nLaughing baby girl.\nBebe nisu baš uvek slatke – konačno je društveno prihvatljivo to reći. Studija čiji su rezultati objavljeni u magazinu „Evolucija i ljudsko ponašanje“ pokazala je da su bebe odraslima najslađe oko šestog meseca, što je naučnike iznenadilo jer su očekivali da će najslađe biti najmlađe bebe.\nNaučnici kažu da se „slatke“ karakteristike poput krupnih očiju i bucmastih obraza razvijaju kako bi se u odraslima probudio zaštitnički instinkt koji će bebama osigurati preživljavanje. Odgovor na pitanje zašto se ove karakteristike razvijaju tek oko šestog meseca mogao bi da se nalazi u nekadašnjoj visokoj stopi smrtnosti novorođenčadi – bolje je bilo da se roditelji kasnije vežu za dete kako ne bi teško podneli njegovu eventualnu smrt. Naučnici takođe kažu da je u redu ako roditelji od prvog dana nemaju osećaj ljubavi jer se veza sa detetom razvija i raste kasnije.\nPISMO JEDNE MAME ODUŠEVILO SVET – Ćerko, ove stvari NIKADA nemoj da uradiš u životu!


Ova zemlja će u prva tri mjeseca, zbog korone, potrošiti skoro cijeli svoj godišnji budžet | Portal 072info\nOva zemlja će u prva tri mjeseca, zbog korone, potrošiti skoro cijeli svoj godišnji budžet\n12. siječnja 2021. 11. siječnja 2021. u 10:10 / Piše Portal 072info\nProdužetak restriktivnih mjera će istrošiti sav finansijski arsenal kojim raspolaže Grčka, pošto će samo u prvom kvartalu potrošiti 6,5 milijardi evra, od 7,5 milijardi eura iz budžeta, koliko je bilo predviđeno za cijelu godinu.\nMinistarstvo finansija se trudi da omogući da se mjere održe do kraja marta, kako biznis ne bi zamro u Grčkoj, ali će to biti veoma težak zadatak.\nSredstva su ograničena i neki vladini zvaničnici već predlažu “stezanje kaiša” u periodu do kraja marta, plašeći se da će pandemija nastaviti da pravi finansijske probleme do kraja juna.\nNapominje se da Grčka već troši rezerve od 30 miliona eura za plate i penzije, jer su državni prihodi znatno opali i nema više izvora iz kojih država može da crpi likvidnost za podršku preduzećima i zaposlenima.\nProšlo je godinu dana od prvog umrlog od covida u Wuhanu\nPovratak njemačke privrede na nivo od prije pandemije sredinom 2022.\nZbog ptičije gripe u Francuskoj eutanazirano dva miliona pataka


Vesti online / Vesti / Srbija / Ponovo vize ako skoči broj azilanata\nGrađanima neke od zapadnobalkanskih zemalja vize bi ponovo mogle da budu privremeno uvedene i ako bi za pola godine u toj državi za 50 odsto porastao broj odbačenih zahteva za vraćanje njenih državljana koji nelegalno borave u "šengenskom prostoru" EU, stoji u dokumentu EK, u koji je imala uvida agencija Beta.\nPostoji mogućnost da se Srbiji ponovo uvede vizni režim\nStavljanje van snage režima bez viza za neku zemlju trajalo bi šest meseci, a u slučaju da ne bude poboljšanja "vanredne situacije koja traži hitan odgovor za rešavanje teškoća u nekoj članici EU", ta mera bi se mogla produžiti za još devet meseci.\nTaj mehanizam, koji u junu treba da usvoji Savet ministara EU, biće primenjivan, pored zapadnog Balkana i za sve druge zemlje čiji državljani bez viza mogu putovati u Evropsku uniju.\nPredloženi mehanizam bi se primenjivao na temelju "jasno utvrđenih merila", a u njemu sadržana "zaštitna klauzula treba da pomogne da se ubuduće očuva celovitost postupka vizne liberlizacije i izgradi poverenje u odnosu na javnost".\nĐelić: Činimo sve da očuvamo šengen\nSrbija će učiniti sve kako bi očuvala viznu liberalizaciju kao ključno dostignuće evropskih integracija, izjavio je potpredsednik Vlade Srbije Božidar Đelić. On je rekao da je sasvim sigurno da će regulativa šengenskog prostora biti promenjena, ali da\nse veliki deo tih promena ne odnosi na Srbiju.\nĐelić je kazao da se jedan deo promena odnosi na Srbiju i predviđa "klauzulu" kojom jedna ili više zemalja članica sengenskog prostora, suočena sa povećenjem više od 50 odsto zahteva za azil, može da pokrene proceduru koja bi u krajnjem ishodu zamrzla viznu liberalizaciju na nekoliko meseci.\n"Detalji mehanizma 'zaštitne klauzule' još nisu razrađeni", istakao je Đelić i najavio da će o svemu tome sutra, zajedno sa ministrom unutrašnjih poslova Ivicom Dačićem, razgovarati sa izvestiocem Evropskog parlamenta za viznu liberalizaciju Tanjom Fajon.\n"Članica EU koja bi se suočila s jednom od navedenih vanrednih situacija, morala bi da najpre Evropskoj komisiji pošalje bitne podatke i statistiku, kao i podrobno obrazložene prve mere s ciljem da popravi tu situaciju".\nSRBIJA Izveštaj EK o KiM biće negativan?\nSreda 25.05.2011. 15:04


on: 27. јануара 2016 In: INFOCENTAR, Stanje na putevima\nBANJALUKA – Na većini puteva u Republici Srpskoj saobraćaj se jutros odvija redovno, a zbog niske jutarnje temperature na svim mokrim ili vlažnim lokalitetima moguća je poledica.Iz Auto-moto saveza Republike Srpske saopštili su da magla jutros samanjuje vidljivost u kotlinama, posebno na širem području Foče.\nNa dionicama u usjecima i pored kamenih kosina učestali su sitniji odroni zemlje i kamenja na kolovoz, posebno na putevima pKaranovac-Crna Rijeka, Rogolji-Mliništa, Brod na Drini-Dobro Polje, Mrkonjić Grad-Crna Rijeka, Jezero-Novo Selo i Karanovac-Kneževo-Ugar.\nVozačima se svjetuje oprezna vožnja prilagođena stanju i uslovima na putu, uz obavezno posjedovanje zimske opreme.\nNa magistralnom putu Vukosavlje-entitetska granica /Karuše/, dionica Šešlije-Johovac i Johovac-Rudanka, do 30. juna dolaziće do povremene obustave saobraćaja.\nU toku je izgradnja obilaznice oko Brčkog na magistralnom putu Brčko-Bijeljina, zbog čega je izmijenjen režim saobraćaja u naselju Gredice. Na dionici Brčko-Lončari, u naselju Gorice izmijenjen je režim saobraćanja zbog radova.\nNa regionalnom putu R-474, dionica Vijaka dva-Razboj u toku je sanacija klizišta i rehabilitacija kolovoznog zastora zbog čega se saobraća jednom trakom, uz naizmjenično propuštanje vozila.\nNa ovoj dionici preko mosta u mjestu Dragalovci na snazi je zabrana saobraćaja za teretna vozila preko pet tona ukupne mase i visine veće od 3,5 metra.\nZbog izgradnje puta Nevesinje-Berkovići, dionica Vojne-Zovi Do, saobraćaj se odvija usporeno.\nNa regionalnom putu Gornja Vijaka jedan-Gornja Vijaka dva privremeno će biti preusmjeren saobraćaj na novoizgrađenu saobraćajnicu zbog izgradnje vijadukta na auto-putu Banjaluka-Doboj, dionica Prnjavor-Doboj.\nNa regionalnom putu R-413, dionica Kotor Varoš – Mitrovići zbog rekonstrukcije i sanacije gradske vodovodne mreže i proširenja kanalizacione mreže saobraća se naizmjenično jednom trakom.\nNa regionalnom putu R-476, dionica Ukrina-Vijaka, u Vijačanima, zbog sanacije kolovoza saobraća se povremeno jednom trakom.\nNa magistralnom putu M-18, dionica Brod na Drini-granica BiH/Crna Gora /Šćepan Polje/, moguć je saobraćaj za autobuse M3 klase /vozila sa više od 22 sjedišta i čija najveća dozvoljena masa je veća od pet tona/ i vozila čija ukupna masa ne prelazi 16 tona, uz napomenu da na velikom klizištu ukupna širina puta iznosi tri metra.\nNa regionalnom putu Bratunac tri-Drinjača i dalje ostaje na snazi zabrana za teretna vozila ukupne mase preko 3,5 tone i autobuse klase M3, dok se zabrana ne odnosi na autobuse prevoznika „Drinatrans“ Zvornik.\nOvoga jutra nema dužih zastoja u odvijanju saobraćaja u Federaciji BiH /FBiH/.\nZbog pomjeranja terena obustavljen je saobraćaj za teretna vozila preko 3,5 tone najveće dopuštene mase i autobuse na magistralnom putu Sarajevo tranzit.\nGusta magla smanjuje vidljivost na dionicama koje prolaze kroz kotline i uz riječne tokove, posebno na autocesti Tarčin-Zenica, magistralnim putevima Sarajevo-Konjic, Sarajevo-Olovo, Mostar-Doljani, Odžak-Bosanski Brod, Zenica-Doboj-Gračanica i Novi Travnik-Bugojno, kao i sve puteve na području Sarajevskog kantona.


Sastanak grčke delegacije i novopazarskih privrednika\nNaslovnica NAJNOVIJE Privreda Sastanak grčke delegacije i novopazarskih privrednika\nNovi Pazar – Nakon posjete gradske Uprave, grčka delegacija je održala sastanak u Multimedijalnom centru. Sastanku je prisustvovala grupa privrednika koja je detaljno objasnila čime Novi Pazar raspolaže i koji su proizvodi primarni.\nSastanku su pored ambasadora Grčke, Dimosthenisa Stoidisa prisustvovali direktori četiri velike banke Grčke koje posluju u Srbiji , kao i Vassilios Kakagiotis, direktor Super Vero marketa. Gradonačelnik je delegaciju na prethodnom sastanku upoznao sa bogatstvima kojima Sandžačka oblast raspolaže kao što su Golija, Pešterska visoravan kao i zdrava ekološka hrana i sa privrednim proizvodima- džinsom, obućom i odjećom.\nGrčka delegacija se složila da su ova bogatstvajako vrijedna i da u njih treba ulagati. Novopazarski privrednici su imali i priliku da delegaciji postave pitanja koja ih interesuju. Ono što će unaprediti odnose Novog Pazara i Grčke jeste bratimljenje sa grčkim gradom Kavalom što će biti rezultat bliskih i dobrih odnosa dva grada.


Dopunite BLIC ŽENA BIBLIOTEKU novim naslovom Kej Huper, a na poklon dobijate i fantastične kozmetičke maske - Zena.rs\nOve subote 30. maja uz novi broj „Blic žene“ u prodaji je još jedna knjiga Kej Huper po ceni od 299 dinara. Očaraće vas uzbudljiva storija o kradljivcu Kvinu koji ponovo kreće u akciju.\nPriča u kojoj ništa nije onako kako izgleda Foto: Žena / screenshot\nUz svaki primerak „Blic žene“ kao i uz primerak sa knjigom Kej Huper poklanjamo fantastične „Dr Colić“ maske za lice koje u maloprodaji koštaju 350 dinara. Iz celog tiraža birajte između četiri sasvim nove „Dr Colić“ maske za četiri tipa kože.\nDr Colić maske za lice napravljene su od prirodnih ekstrakata, bogate su serumom i odgovaraju svakom obliku lica Foto: Žena, promo / screenshot\nUvek lopov - Kej Huper\nKradljivac Kvin je ponovo u akciji. Novo ubistvo je uznemirilo sve koji imaju bilo kakve veze sa kolekcijom Banister. Još uvek su u jeku pripreme za veliko otvaranje izložbe u Istorijskom muzeju, a čuvena kolekcija treba da bude mamac, kome kriminalac poznat pod pseudonimom Noćna Senka neće odoleti – ni on, ali ni misteriozni provalnik Kvin.\nDok policija traga za ubicom, direktorka izložbe Morgan Vest i stručnjak za bezbednost Vulf Nikerson užurbano rade na postavci i zaštiti dragocenosti. Morgan je, osim profesionalno, veoma privatno i emotivno upetljana u odnos sa Kvinom. Razum joj govori da ne treba da mu veruje, ali srce ne dozvoljava da posumnja u njega i njegove motive. U priči u kojoj ništa nije isto, niti onakvo kako izgleda, samo je ljubav iskrena i sve veća, čak i kada se čini nemogućom...


Otvorene prijave za High School Case Competition - Beleške\nOtvorene prijave za High School Case Competition\nBeleške > Događaji > Otvorene prijave za High School Case Competition\nObjavljeno / 25.11.2020. Autor / Jelena Zdravkovski Kategorija / Događaji\nCase Study Club, najveća studentska menadžment konsalting organizacija na našim prostorima, u saradnji sa Fakultetom organizacionih nauka, organizuje online takmičenje u rešavanju poslovne studije slučaja “High School Case Competition”, u periodu od 1. do 12. decembra.\nTakmičenje se ove godine prvi put širi na teritoriju cele Srbije, a preko 300 učenika 3. i 4. razreda srednje škole sa teritorije Srbije imaće priliku da učestvuje, stekne nova znanja i unapredi svoje poslovne veštine.\nCeremonija otvaranja održaće se 1. decembra predstavljanjem poslovne studije slučaja, a potom slede radionice na kojima će učesnici imati priliku da se kroz edukacije upoznaju sa ovom oblašću.\nSrednjoškolci će 8. decembra predstaviti svoje strategije i ideje stručnom žiriju koji će odabrati timove koji odlaze u finale, gde će imati priliku da unaprede svoj rad konsultacijama sa mentorom. Finalno prezentovanje najboljih timova, kao i proglašenje pobednika planirano je za 12. decembar.\nKoji je cilj takmičenja i šta ćete imati priliku da naučite?\nRešavanjem realnog problema kompanije koja je partner takmičenja, srednjoškolcima će se približiti koncept poslovanja, poslovnih strategija, proces donošenja odluka i rešavanja problema.\nPored toga, učestvovanjem u projektu, ovi mladi ljudi će imati priliku da steknu poznanstva, ali i neophodne veštine za sve oblasti poslovanja. Više o samom takmičenju i načinu prijave možete saznati preko facebook i instagram stranice High School Case Competition, ali i na sajtu Case Study Club-a.\nOva studentska organizacija je do sada realizovala preko 80 projekata u saradnji sa različitim domaćim, svetskim kompanijama, vladinim i nevladinim organizacijama.\nPartner ovogodišnjeg takmičenja je kompanija Jaffa, sa brendom Toto.\nJoš jednom podsećamo da se takmičenje ove godine održava od 1. do 12. decembra u online formatu, za učenike iz cele Srbije. Pozivamo sve zainteresovanje da se prijave do 28. novembra i zakorače u svet biznisa!


Vojvodina tuži igrače Partizana : Nadlanu.com\nObjavljeno 13. maja 2011. / 16:21:48\nNOVI SAD, 13. maja 2011. (Beta) - Fudbalski klub Vojvodina najavio je u petak da će tužiti svakog fudbalera Partizana koji je pevao šovinističke navijačke pesme, dok je grad Novi Sad najavio uručivanje trofeja "Kup je naš" navijačima "lala".\nGeneralni sekretar novosadskog kluba Radisav Rabrenović rekao je da su igrači Partizana vredjali stanovnike Vojvodine pesmom "Pola Madjar-pola Ustaša", i da će protiv njih biti podneta prijava zbog izazivanja nacionalne, rasne i verske mržnje.\n"Igrači Partizana su predvodjeni (Markom) Jovanovićem, sa mikrofonom u rukama, pevali tu pesmu. Ne znam samo kome su to pevali? Novosadjanima, Vojvodjanima, kome?...Izgleda da je svima normalno da Beogradjani vredjaju ljude iz Novog Sada i Vojvodine potpuno nekažnjeno", rekao je on Radiju 021.\nGeneralni sekretar Vojvodine okarakterisao je pesmu kao "čist izraz mržnje". On je rekao da klub ima podršku iz vrha vojvodjanske vlasti da se stvari "isteraju na čistac". Prema njegovim rečima, trenutno su u planu konsultacije sa advokatskim timom, posle čega slede tužbe.


Tehnolog u komandnoj sali\nSvi proizvodni pogoni Elixir Prahova rade sa potpuno novom opremom i novim tehnologijama koje odgovaraju svim evropskim standardima kada je reč o očuvanju životne sredine. Pored toga, Elixir Group vrši kontinuiranu obuku svojih zaposlenih, ulaže značajna sredstva u nova istraživanja i razvoj, te unapređuje postojeće tehnološke procese u svojim fabrikama. Sa trenutno više od 740 zaposlenih postajemo sve veći, bolji i sigurniji u strategiju našeg rasta, a tražimo pojedince koji će nam se pridružiti u našoj posvećenosti postavljanja visokih standarda u hemijskoj industriji.\nVođenje procesa proizvodnje đubriva u smeni;\nIzvršenje smenskog plana proizvodnje u gore pomenutim pogonima;\nUčestvovanje u izradi planova proizvodnje, organizovanje i analizira izvršenja istih, kao i učestvovanje u obradi i pripremi podataka za izveštaje o proizvodnji;\nRešavanje problematike procesa proizvodnje, kontrolisanje održavanja zadatih parametara na svim uređajima, davanje uputstava za korekcije u cilju postizanja standardizovanog kvaliteta i kvantiteta krajnjih proizvoda;\nSvakodnevno analiziranje izvršenja postavljenih radnih zadataka kroz smene (kapacitet, kvalitet) i preduzimanje mera u cilju postizanja i izvršenja zadatih planiranih veličina;\nHitno izveštavanje smenskog inženjera o zastojima, havarijama i svim drugim promenama koje utiču na proces proizvodnje;\nOdgovornost za kvalitet proizvoda, utroške i iskorišćenje sirovina i u tom cilju izrada određenih bilansa;\nAnaliziranje mesta i uzroka gubitaka, rastura u procesu proizvodnje i propisivanje mere za otklanjanje istih;\nDavanje ocene promenljivosti sirovina različitih kvaliteta, kao i predloga za unapređenje procesa proizvodnje đubriva;\nKoordiniranje sa drugim stručnim službama u cilju postizanja potrebnih kvaliteta đubriva za potrošače;\nKoordiniranje sa laboratorijom i usaglašavanje analize i metode neophodne za kontrolu kvaliteta gotovog proizvoda i sirovina i kontrolu procesa proizvodnje;\nKontrolisanje i obučavanje izvršioca u pogonu u cilju njihovog kvalitetnog obavljanja posla;\nObezbeđenje funkcionalne ispravnosti pogona za proizvodnju i uslova za optimalno odvijanje tehnoloških parametara;\nSvakodnevna analiza izvršenja zadatih parametara (kapacitet i kvalitet procesa)i praćenje dnevno tehnološkog iskorišćenja;\nPredlaganje mera i hitno postupanje u slučaju nastanka kvarova, kao i izrada plana preventivnih intervencija;\nVođenje knjige prispeća sirovina, realizacije gotovih proizvoda, laboratorijskih analiza;\nTrebovanje sirovina, energenata i laboratorijskog pribora\nVSS VII stepen stručne spreme –tehnološkog usmerenja\nPoznavanje zahteva procesa proizvodnje;\nUčešće u troškovima stanovanja\nNa tromeđi Rumunije, Bugarske i Srbije, na samoj obali reke Dunav nalazi se Elixir Prahovo, jedna od članica hemijske divizije velikog domaćeg sistema - Elixir Grupe. Delatnost Elixir Prahova ogleda se u proizvodnji fosforne kiseline, kao strateški važne sirovine za dalju proizvodnju kompleksnih mineralnih đubriva, sa potencijalom za razvoj kapaciteta i tehnologije prečišćavanja fosforne kiseline feed, tehničkog i food kvaliteta, kao i razvoj novih proizvodnih programa. Ponosni smo…


RS negoduje zbog Istambulske deklaracije\n26. april/travanj, 2010.\nHaris Silajdžić, Boris Tadić i Abdulah Gul\nSastanak predsjedavajućeg Predsjedništva BiH Harisa Silajdžića i predsjednika Srbije Borisa Tadića u Istambulu i njihovo potpisivanje Deklaracije tokom proteklog vikenda većina bosanskohercegovačkih partija ocjenjuje istorijskim, tim prije što u posljednjih nekoliko godina odnosi između te dvije države nisu na zadovoljavajućem nivou.\nDonedavno BiH nije imala ni ambasadora u Beogradu, nije održano niti jedna sjednica Međudržavnog vijeća, a ekonomska i kulturna saradnja na nivou država gotovo da nije ni postojala. Uprkos toj činjenici, vlasti Republike Srpske i tamošnja opozicija Deklaraciju smatraju nevažećom, jer tvrde da je Silajdžić bio u nezvaničnoj posjeti Turskoj. Istovremeno, u tom bh. entitetu vlada bojazan kako će ovom deklaracijom biti pogoršani odnosi između Republike Srpske i Srbije.\nSastanak predsjedavajućeg Predsjedništva BiH Harisa Silajdžića i predsjednika Srbije Borisa Tadića u Istambulu i njihovo potpisivanje Deklaracije različito su dočekani u Bosni i Hercegovini. Osnovu same Deklaracije čine opredijeljenost na uvažavanju suvereniteta i teritorijalnog integriteta BiH, saradnja na ekonomskom, međunarodnom i kulturnom planu, a daje se i podrška putu Bosne i Hercegovine ka NATO savezu.\nNi 24 sata od njenog potpisivanja, član Predsjedništva BiH Nebojša Radmanović je u Banjoj Luci Deklaraciju proglasio nevažećom, jer, kako je rekao, za njeno potpisivanje nije postojala saglasnost kolektivnog šefa države:\n„Haris Silajdžić je, zajedno sa svojim ministrom inostranih poslova Svenom Alkalajem, bio u nezvaničnoj posjeti Istambulu i prema tome nije mogao prihvatiti nikakav dokument u ime BiH.“\nPredsjedavajući bh. Predsjedništva Haris Silajdžić tvrdi suprotno:\n„Ja sam sa predsjednikom Radmanovićem o tome razgovarao prije toga. On je znao za tu deklaraciju, pa ćemo to na Predsjedništvu vidjeti, nije nikakav problem.“\nTrojica članova Predsjedništva BiH, čija je nadležnost vanjska politika, i do sada su imali različite poglede na odnose sa zemljama u regiji, a svaki nastup u inostranstvu jednog od njih bio je pod lupom ostale dvojice. Kritike na njihov račun često su iznosili i lideri drugih političkih stranaka, no ovaj put to nije slučaj.\nSulejman Tihić, Foto: Midhat Poturović\nIako u praksi važe za rivale, predsjednik SDA Sulejman Tihić podržava to što je Haris Silajdžić u Istambulu potpisao Deklaraciju navodeći kako bi bilo dobro da je to i ranije urađeno s obzirom na činjenicu da četiri godine Bosna i Hercegovina i Srbija ne sarađuju. Istovremeno, Tihić je iznenađen negativnim reakcijama koje dolaze iz Republike Srpske, jer, kako navodi, u Deklaraciji su navedeni univerzalni principi saradnje:\n„Ne vidim konkretno šta bi u toj deklaraciji moglo da smeta, osim ono što je do sada bilo kada se odnosi između BiH i Srbije svodili na odnose između entiteta i Srbije. Vjerovatno u RS ne postoji želja i spremnost da se unapređuju odnosi između država, nego samo između Srbije i entiteta.“\nVjerovatno u RS ne postoji želja i spremnost da se unapređuju odnosi između država, nego samo između Srbije i entiteta.\nZadovoljstvo potpisivanjem Deklaracije ne kriju ni u SDP-u. Član Predsjedništva stranke Damir Mašić ističe da je prvi put nakon četiri godine na sceni zaokret u smirivanju situacije i političkih tenzija između Bosne i Hercegovine i Srbije:\n„Nadamo se da ulazimo u jednu eru koja neće biti obilježena kao što su bile obilježene prethodne tri, četiri godine u bespotrebnim raspravama koje nas nisu dovele nidokle, čak su nas vratile unazad.“\nStrah od gubljenja ekskluzivnosti?\nPredsjednik HDZ 1990 Božo Ljubić:\n„Pozdravaljam svaki oblik regionalne suradnje. Tako ocjenjujem ovaj sastanak u Istambulu jer doprinosi regionalnoj stabilnosti. Što se tiče same Deklaracije, s obzirom na reakcije iz samog Predsjedništva koje su se već čule, upitan je legalitet ili legitimitet potpisivanja toga dokumenta.“\nTo je očit dokaz da RS i Srbija nemaju zajedničku spoljnu politiku i nemaju zajedničke interese.\nI dok predstavnici stranaka u Federaciji Istambulsku deklaraciju ocjenjuju kao preokret u dosadašnjim odnosima BiH i Srbije, u Republici Srpskoj, blago rečeno, vlada panika. U negiranju postignutog dogovora, postojećoj vlasti koju predvodi SNSD pridružila se i opozicija.\nTako predsjednik SDS-a Mladen Bosić tvrdi da će poboljšanje odnosa BiH i Srbije narušiti odnose Republike Srpske i susjedne države:\n„Da je to očit dokaz da RS i Srbija nemaju zajedničku spoljnu politiku i nemaju zajedničke interese.“\nNegativne reakcije predstavnika vlasti i opozicje iz Republike Srpske analitičarka Tanja Topić smatra apsurdnim, tim prije što su, kako kaže, ti isti političari kritikovali govor Harisa Silajdžića u Mostaru prilikom posljednje posjete tom gradu srbijanskog predsjednika. Na naše pitanje u koji kontekst se mogu dovesti izjave čelnika pozicije i opozicije iz tog bh. entiteta, Topić odgovara:\n„Meni se čini da u svemu tome ima i malo straha od gubljenja eksluzivnosti u odnosima sa Srbijom za koje su smatrali predstavnici političkih institucija RS-a da imaju isključivo pravo na to.“\nU posljednjih nekoliko godina Republika Srpska ostvarila je putem specijalnih veza sa Srbijom saradnju na ekonomskom i kulturnom polju. Zvanične i privatne posjete Borisa Tadića i Milorada Dodika Banjoj Luci, odnosno Beogradu, u Federaciji BiH gotovo u pravilu su nailazile na neodobravanje zbog ocjene kako saradnja treba biti prvo uspostavljena na državnom, a tek onda na entitetskom nivou.\nTakav zategnut odnos rezultovao je da skoro četiri godine BiH nije imala ambasadora u Beogradu, da nije održano niti jedno Međudržavno vijeće, niti riješeno ijedno od otvorenih pitanja između dvije države. Zbog toga ne čudi što potpis kojeg su Tadić i Silajdžić stavili u Istambulu, a koji znači ne samo poboljšanje odnosa već i zakopavanje „ratne sjekire“, mnogi u BiH ocjenjuju istorijskim.\nSusret Gula, Silajdžića i Tadića u Istanbulu


Srbija Civilno društvo u Srbiji: Nije dovoljna samo strategija, nego i njena primena 20. februar/veljača, 2014.\n„Ono što dalje očekujemo od organizacija civilnog društva je da naše naredne korake na isti način prate. Tu sarađujemo sa Kancelarijom za saradnju sa civilnim sektorom i preko njih komuniciramo sa nevladinim organizacijama, institutima, sindikatima. Svima onima koji mogu da pruže ekspertizu našim daljim strateškim koracima.“, smatra Tanja Miščević. A njih na beogradskoj konferenciji posvećenoj Strategiji razvoja nevladinog sektora, je više od 300, i svi predstavnici civilnih organizacija mogu uticati na sadržaj dokumenta. U čemu je njegov značaj za Srbiju, zemlju u kojoj je registrovano 22 hiljade udruženja građana, objašnjava direktorka vladine Kancelarije za saradnju sa civilnim sektorom Ivana Ćirković:\n„Dokument treba generalno da donese neke politike koje će omogućiti da građani učestvuju u procesu donošenja odluka na jedan otvoreniji i transparentniji način. Mislimo pre svega o građanima koji se udružuju i ujedinjuju u cilju rešavanja opštih i zajedničkih interesa.“, objašnjava Ivana Ćirković. Majkl Kirbi i Majkl Devenport\n„Razvijanje strategije je ključno, jer znate kuda ćete ići. Ali želim da se usredsredim na njenu primenu, pošto ima tendencija da se po sastavljanju dokumenta posao smatra završen. To vam, međutim, samo pokazuje kuda treba da se uputite, a ključno je da tamo i stignete, zbog čega je važan rad na primeni. To postaje obaveza organizacija civilnog društva. Radite na strategiji koju ljudi žele, a kada to učinite, onda primenite, primenite, primenite.“, naglašava Kirbi. Uprkos poboljšanjima u funkcionisanju nevladinog sektora od demokratskih promena 2000. godine, u Srbiji se i dalje stiče utisak da u tom smislu i dalje kaska, kako za razvijenijim državama sveta, tako i za onima u regionu, među kojima su i Crna Gora i Hrvatska. Uzroci su, kako objašnjava Marija Bulat jedna od predstavnica nevladinog sektora iz udruženja „Krovna organizacija mladih“ prevelika birokratizacija i zatvorenost državnih insitucija.\n„To nekako opravdavaju nekakvim političkim kontekstom, ili velikom birokratijom, odgovornošću u donošenju odluka gde smatraju da ona ne treba da se deli. Mi sa druge strane smatramo da odgovornost u donošenju odluka koje se tiču svih građana i civilnog društva treba da bude podeljena kako bi se i u sprovođenju preuzela. Nećemo poštovati nešto u čemu nismo učestvovali i dali nekakav svoj doprinos u nekom procesu i rešenju. Čini mi se da postoji još uvek neka vrsta tenzije u odnosima između države i civilnog društva, nedovoljno poverenja i još uvek nedovoljno razumevanja.“, objašnjava Marija Bulat. Strategiju razvoja civilnog društva Srbija treba da usvoji do kraja 2014., a trebalo bi da važi četiri godine.


Tim naučnika iz Kragujevca razvija inovaciju za lečenje- uređaj 3D respirator - Naši u svetu\nObjavljeno 20/11/20 u 23:00\nTim naučnika Centra za bioinženjering u Kragujevcu užurbano pravi uređaj koji bi spasao mnoge živote – 3D respirator.\nProjekat će najverovatnije biti završen polovinom decembra, a plan je da se do tada proizvede 30 prototipova. Ako se ovaj model pokaže kao uspešan, proizvodnja će biti – brza i jeftina. Samo u Centru za bioinženjering imaju kapaciteta da dnevno naprave tri do pet komada, a u saradnji sa ostalim institucijama u zemlji koje poseduju 3D štampače, taj broj bi bio mnogo veći, pišu Novosti.rs.\nPrema prvim proračunima, proizvodnja jednog prototipa koštaće oko hiljadu evra, dok će ovi respiratori kad uđu u masovnu upotrebu biti dvostruko jeftiniji.\n– Nadam se da će masovna proizvodnja početi krajem godine. Pre toga mora da se izvrši funkcionalno testiranje, da se testira na pacijentima i da se dobije odobrenje Agencije za lekove – kaže, za “Novosti”, rektor Univerziteta u Kragujevcu prof. dr Nenad Filipović, rukovodilac tima. – Proizvodnja ovih respiratora nije složena – imamo 3D štampače, znamo kako se održava frekvencija, uz malo osnovnog inženjerskog znanja, elektronike i programiranja moći će lako da se napravi.\nRespirator je baziran na medicinskom balonu koji se koristi za ručnu ventilaciju pluća u hitnim situacijama.\n– Razvili smo mehanički sistem koji kontroliše pumpanje ovog balona, a upravlja se mikroprocesorskom jedinicom i kontroliše brojnim senzorima – kaže Nikolić.\n– Za primenu na pacijentima potrebno je masivno testiranje.\nFilipović je obezbedio sredstva neophodna za razvoj prototipova, a tehničkim delom bave se zajedno dr Nenad Filipović, dr Dalibor Nikolić, Tijana Šušteršič, Aleksandra Vulović, dr Igor Saveljić i nekoliko doktoranada sa Fakulteta inženjerskih nauka u Kragujevcu.\nOva grupa naučnika već sarađuje sa klinikama u Srbiji i u Evropi, pa su, kako kažu, iskoristili kontakte sa anesteziolozima i uz njihovu pomoć razvili, tačnije unapredili osnovne verzije respiratora u funkcionalni respirator, koji ima regulaciju protoka, kontrolu količine vazduha, broja udisaja, kao i maksimalnog pritiska udisaja i izdisaja, jednom rečju uređaj oponaša medicinski respirator u svim segmentima.\nDr Dalibor Nikolić kaže da će i druge zainteresovane institucije moći da izrađuju respiratore, da će im za to biti potrebno osnovno tehničko znanje i praćenje uputstva.\nCovid19koronavirusKragujevacUniverzitet u Kragujevcu\nPovodom smrti patrijarha knjige žalosti u diplomatsko-konzularnim predstavništvima Srbije


Sutra presuda za pokušaj ubistva biznismena Milana Beka - Društvo - Dnevni list Danas\nPočetna » Društvo » Sutra presuda za pokušaj ubistva biznismena Milana Beka\nSudsko veće Višeg suda u Beogradu izreći će sutra, u petak, presudu optuženima za pokušaj ubistva biznismena Milana Beka pre pet godina, kada je tepško ranjen u Beogradu.\n1Piše: Beta 28. novembra 2019. 14.42\nMilan Beko Foto: Prinscreen\nTužilaštvo je predložilo kazne zatvora ne manje od po 15 godina za Maju Adrovac i Aleksandra Zdravkovića, a advokati odbrane traže oslobađajuće presude.\nMaji Adrovac, optuženoj da je pomagala, ovo je druga presuda, jer je ranije oslobodjena, ali je Apelacioni sud vratio predmet na ponovno sudjenje.\nTužilaštvo navodi da je ona pomogla u krivičnom delu i ostavila tragove DNK.\nU međuvremenu je uhapšen Zdravković optužen da je pucao u Beka, tako da su optužnice spojene u jedinstven postupak.\nZdravkoviću je ranije suđeno pred Specijalnim sudom zbog učestvovanja u otmici kao član „Zemunskog klana“, ali je oslobođen.\nPlanirano je bilo da se video-linkom kao svedok sasluša Ivan Adrovac, suprug Maje Adrovac, koji je, po navodima medija, u zatvoru u Švajcarskoj zbog pljački, ali se zbog komplikacija od toga odustalo.\nBeko rekao je da je na njega pucao „profesionalac“, a da se svedoci napada „sećaju onoliko koliko smeju da se sećaju“.\n„Ko stoji iza ovoga sumnjam onoliko koliko smem da sumnjam“, rekao je Beko, navodeći da bi možda, uz neko hrabrije tužilaštvo, on bio hrabriji, a i da bi se svedoci setili svega što je bitno.\nMilan Beko, SuđenjeBeograd\n28. novembra 2019. u 15.14\nBeko i cela javnost su ostali bez odgovora na pitanje ko je narucilac, a Beku su oprosteni dugovi prema drzavi. tako da je on sada ponovo u Italiji, kao i posle 5. oktobra. Ceo taj cirkus sa srecnim ishodom po Beka, p;acaju gradjani Srbije!


Nemačke vlasti razmatraju procesuiranje osoba koje koriste simbol Z - Politički.rs\nNemačke vlasti razmatraju procesuiranje osoba koje koriste simbol Z\nNemačke vlasti danas razmatraju da li da krivično gone ljude koji koriste simbol “Z” sa namerom da pokažu podršku ruskom napadu na Ukrajinu.\nRuski vojnici u Ukrajini upisuju slovo Z na vozilima i neki ga smatraju simbolom podrške onome što Kremlj opisuje specijalnom vojnom operacijom u susednoj državi.\nMinistarstvo unutrašnjih poslova saopštilo je da su bezbednosne službe svesne da se taj simbol koristi na skupovima u Nemačkoj i da se slovo, u odredjenim okolnostima, može smatrati znakom podrške ruskoj invaziji.\n“Ruski napad na Ukrajinu je zločin i ko god javno odobrava ovaj rat može time postati krivično odgovoran”, navodi se u saopštenju.\nKadirov: Svi muslimani su se ujedinili sa nama protiv Zapada\nBAJDEN OPET PREZUPČIO: Rekao američkim vojnicima da će ići u Ukrajinu, Bela Kuća demantuje (VIDEO)\nNemački izaslanik: Srbija da uvede sankcije Rusiji, potpisala je Sporazum koji to predviđa\nTagged: NEMAČKA, SPECIJALNA VOJNA OPERACIJA U UKRAJINI, Z


19. novembar 2015. Predsednici parlamenata Srbije i Mađarske\nGojković i Kever saglasili su se da su odnosi Srbije i Mađarske na visokom nivou, čemu su doprineli sve intenzivniji susreti zvaničnika dve države, među kojima i dinamični kontakti dva parlamenta.\nGovoreći o daljem razvoju parlamentarne saradnje, Gojković je podsetila da su dva parlamenta pre osam godina potpisala sporazum o saradnji i da se otvara mogućnost da se sporazum inovira konkretizovanjem saradnje među radnim telima, u oblasti poljoprivrede, privrede, bezbednosti, turizma, kulture i posebno u oblasti evrointegracija, imajući u vidu da Srbija očekuje otvaranje prvih pregovaračkih poglavlja i da joj je značajno iskustvo i podrška Mađarske.\nPredsednica Narodne skupštine je naglasila da je za Srbiju važna podrška Mađarske i za otvaranje prvih poglavlja 35 i 32, kao i za otvaranje poglavlja 23 i 24.\nKever je ukazao da su odnosi dve države mnogo uznapredovali i da imaju strateški značaj, kao i da su ključnu ulogu u tome imali predsednici i premijeri dve države, a značajan doprinos dali su i parlamentarci.\nKever je naglasio da Srbija i Mađarska sa pravom mogu da bude ponosne na te odnose, koji mogu poslužiti i kao dobar primer za širi region i dodao da ne treba stati na tome, već ih i dalje razvijati.\nGovoreći o evrointegracijama, Kever je rekao da će Srbija za Mađarsku i nakon završetka integracionog procesa biti strateški partner, jer nije važno samo pristupiti Evropskoj uniji već i kako zajedno razvijati EU.\nGojković i Kever su razgovarali o ekonomskoj saradnji i podržali dve vlade u sprovođenju projekta revitalizacije pruge Beograd-Budimpešta, što je obostrani interes.\nRazgovarali su i o jačanju kulturne saradnje i boljem povezivanju i upoznavanju dva naroda, kao i o unapređenju položaja nacionalnih manjina, a Gojković je naglasila da su upravo manjine dodatni most koji spaja dve države. Teme sastanka bili su i izazovi sa kojima se Evropa suočava, kao što je pitanje migracija i terorizma.\nGojković je razgovarala i sa predsednikom grupe prijateljstva Parlamenta Mađarske sa Srbijom Karoljom Pancelom.\nU delegaciji je i predsednik Poslaničke grupe prijateljstva sa Mađarskom Žarko Mićin.


Iran pogubio optuženog za davanje informacija SAD o Solejmaniju\nIransko pravosuđe saopštilo je da je ta zemlja pogubila čoveka osuđenog za davanje informacija Sjedinjenim Američkim Državama i Izraelu o visokom iranskom komandantu koji je potom ubijen u američkim napadu dronom u Iraku, piše redakcija Radija Slobodna Evropa na engleskom jeziku.\n"Kazna Mahmudu Musavi-Maždu izvršena je u ponedeljak ujutro po optužbi za špijunažu, tako da je slučaj njegove izdaje svoje zemlje zauvek zatvoren", navedeno je 20. jula na sajtu iranskog pravosuđa.\nIranske vlasti saopštile su u junu da je Musavi-Mažd prosledio informacije gde se nalazi Kasem Solejmani, komandant elitnih Kuds snaga Islamske revolucionarne garde (IRGC), koji je u januaru ubijen u vazdušnom napadu SAD u blizini Bagdada.\nPravosuđe je prošlog meseca saopštilo da je Vrhovni sud podržao smrtnu kaznu Musavi-Maždu koja će "uskoro" biti izvršena.\nPogubljenje je usledilo dan pošto je izvršenje smrtne kazna za tri čoveka, povezana s antivladinim protestima prošlog novembra, suspendovano posle velike kampanje na društvenim medijima s pozivom Iranu da obustavi pogubljenja.\nKao odmazdu za ubistvo Solejmanija u ranim jutarnjim satima 3. januara, Iran je izveo raketni napad na vazdušnu bazu u Iraku u kojem je oko 110 američkih vojnika zadobilo traumatske povrede mozga.\nNekoliko sati kasnije, iranske snage oborile su ukrajinski putnički avion koji je poleteo iz Teherana, ubivši svih 176 članova posade i putnika. Iran je naveo da su za obaranje aviona krivi pogrešno podešen radar i loša komunikacija vojnika i nadređenih oficira.\nIranski zvaničnici nisu naveli da li je slučaj Musavi-Mažda povezan s objavom Irana u leto 2019. godine da je uhvaćeno 17 špijuna koji su radili za američku Centralnu obaveštajnu agenciju (CIA).\nNavedeno je da su neki od njih osuđeni na smrt.\nIzveštaj je usledio nakon što je iransko pravosuđe 14. jula saopštilo da je pogubljen bivši zaposleni u Ministarstvu odbrane koji je osuđen za prodaju informacija CIA-i.\nPortparol pravosuđa Golamhosein Esmaili rekao je 14. jula da je Reza Asgari bio u kontaktu s CIA tokom poslednjih godina njegovog rada u Ministarstvu odbrane i da je agenciji prodao informacije o iranskom raketnom programu.\nEsmaili je rekao da je Asgari pogubljen nedelju dana ranije, dodajući da je radio u vazduhoplovnom odeljenju Ministarstva odbrane i da se penzionisao pre četiri godine.\nNedavnom protestu na internetu protiv pogubljenja pridružili su se mnogi Iranci, uključujući obične građane, kao i intelektualci, bivši političari i istaknuti umetnici.\nSuočeno s protestom, iransko pravosuđe je naložilo ponovno suđenje Amiru Hoseinu Moradiju (25), Saidu Tamdžidiju (27) i Mohamadu Radžabiju (25).\nNjihovi advokati su rekli da se nadaju da će kazne biti promenjene.\nMeđutim, šef iranskog pravosuđa, pripadnik tvrde svešteničke linije Ebrahim Raisi umanjio je mogućnost za to.\n"Treba da slušate proteste, ali nemiri i neredi koji ugrožavaju bezbednost zemlje prelaze našu crvenu liniju", rekao je Raisi 20. jula.\nTrojica optuženih su među mnogima koji su uhapšeni u brutalnom obračunu s demonstrantima koji su u novembru 2019. izašli na ulice u desetinama iranskih gradova i mesta.\nAnalitičari kažu da je kampanja na društvenim medijima bila bez presedana po obimu i nivou učešća Iranaca unutar i van zemlje.\nOrganizacija Amnesti internešnal (Amnesty International) zabeležila je 251 pogubljenje u Iranu u 2019. godini, čime je ta zemlja druga iza Kine po broju državnih pogubljenja.


Niški tramvaj - 60 godina od poslednje vožnje - Zgubidan.rs\nNiški tramvaj – 60 godina od poslednje vožnje\nObjavljeno 01/08/2018 od strane Nikola Đukić\nDobro, nije baš 60 godina, ali biće 10. avgusta, kada će se navršiti tačno šest decenija otkako tramvaji ne prolazi niškim ulicama. Baš za Novu godinu, 31. decembra 1922. godine u naš grad stigli su prvi tramvaji, a bilo je potrebno punih 8 godina da ih Nišlije konačno vide na ulicama.\n16. novembra 1930. godine tramvaj je prvi put krenuo od glavne stanice, koja se nalazila kod današnje železničke i kretao se do Niške Banje. Ukupna dužina te trase, odnosno tramvajske pruge bila je 12 kilometara.\nTramvaj u Nišu i cene karata\nVozni park sastojao se od 10 tramvaja, 5 zatvorenih i 5 otvorenih. Verovatno je bilo veoma interesantno leti voziti se onim otvorenim tramvajima. Tramvaj je imao dve klase, a cene karata su se razlikovale od toga dokle se vozite.\nOd Železničke stanice pa sve do Trga kralja Milana karta je u to vreme koštala 1 dinar, 2 dinara bi koštala kada bi se išlo do Ćele Kule, a 5 dinara da se vozite do Niške Banje.\nTramvaj – Ukidanje\nPunih 28 godina tramvaj je razvozio građane, sve do 1958. godine kada je odlučeno da se tramvaj zameni autobusom.\n“Obaveštavamo vas da će tramvaji u nedelju 10. avgusta 1958. godine, na svojoj poslednjoj vožnji, počev od 12 do 24 časa saobraćati do Niške Banje besplatno. Nova autobsuka linija od Ledene Stene do Niške Banje sa intervalom prolaženja autobusa na svakih 9 minuta u oba pravca, otpočeće 11. avgusta 1958. godine u 4,30 časova. Pomozite nam u naporima da vas što bolje uslužimo! Čuvajte naša vozila kao svoju imovinu, jer će vam ona uvek trebati” – stalajo je na promotivnom plakatu pod nazivom “Zamena tramvaja autobusima (jugoslovneske proizvodnje)”.\nTog 10. avgusta, kažu da je u gradu bilo preko 10 hiljada Nišlija koji su izašli na ulice da se pozdrave i poslednji put provozaju tramvajem.\nNakon tog dana kada je tramvaj zvanično prestao sa radom, svih 10 koliko je brojao vozni park premešteni su u Nišku Banju. To groblje tramvaja, stajalo je tu do 2007. godine kada je doneta odluka da smetaju i da čine ruglo. Uništeni su svi osim jednog, koji se danas nalazi u kompaniji Resor i čeka sredstva za restauraciju.\nTramvaj – Budućnost u gradu\nPre tačno 9 godina, Grad Niš je razvio plan da se vrati tramvaj u saobraćaj. Smatra da se da bi tim potezom ekološka dobit bila veoma značajna. Plan je da tada Ulica Milojka Lešjanina i deo Voždove ulice budu isključivo namenjeni pešacima.\nKultura Niš, Saobraćaj, Tramvaj


Cijeneći izuzetne napore zaposlenih u zdravstvu za uspješno odgovaranje na svakodnevne izazove u borbi za očuvanje zdravlja i života građana Crne Gore, posebno u teškim vremenima pandemije virusa Covid-19, Hotelska grupa ''Budvanska rivijera'' pripremila je posebne uslove ljetovanja za zdravstvene radnike Crne Gore u Turističkom naselju ''Slovenska plaža'' u Budvi.\nNa jučerašnjoj redovnoj sjednici Skupštine akcionara HG “Budvanska rivijera” AD, na kojoj je izabran novi Odbor direktora, predstavnik Vlade CG Ivana Đurović, državna sekretarka Ministarstva ekonomskog razvoja, dala je sljedeći komentar:\nSkupština akcionara Hotelske grupe “Budvanska rivijera” AD Budva na današnjoj 19. redovnoj godišnjoj sjednici razriješila je stare i imenovala nove članove Odbora direktora.\nHotel Palas u Petrovcu: kapaciteti popunjeni 100%\nPrvi ljetnji dani u hotelu „Palas“ u Petrovcu protiču u znaku 100 % popunjenosti kapaciteta. Jedan od najatraktivnijih hotela na Jadranu, još jednom se istakao najpovoljnijim odnosom cijene i kvaliteta kroz kampanju “Odmor koji ste zaslužili” koju je Hotelska grupa “Budvanska rivijera” pokrenula sa ciljem da po najboljim uslovima ponudi gostima mogućnost zasluženog odmora.\nKao kompanija čije se poslovanje zasniva na najvišim principima društvene odgovornosti, Hotelska grupa „Budvanska rivijera“ je među prvim privrednim subjektima u Crnoj Gori donirala iznos od 10.000 eura Nacionalnom koordinacionom tijelu za zarazne bolesti, za nabavku neophodne medicinske opreme u prevenciji i liječenju građana od bolesti COVID-19.\nMogren u novom ruhu otvara vrata\nPočetak maja u Hotelskoj grupi ''Budvanska rivijera'' biće u znaku otvaranja najvećeg hotelskog kompleksa kompanije Slovenske plaže kao i hotela Mogren koji za ovu sezonu nakon renoviranja Gradske kafane novim izgledom i ponudom spremno otvara vrata za stare i nove posjetioce Budve.


BEZ DOGOVORA Niti bi riješila problem štrajka, niti ima uslova za OSNIVANJE ADVOKATSKE KOMORE | Srpska Info\nAutor: Cvijeta Kovačević 22.11.2019. 21:45\nAdvokatska komora Brčko distrikta ne bi riješila problem višemjesečne obustave rada advokata, a ne postoje ni uslovi za njeno formiranje.\nOvo su poruke koje su stigle nakon sjednice Pravosudne komisije Brčko distrikta, kao i od predstavnika entitetskih advokatskih komora koji su u Pravosudnoj komisiji razgovarali o osnivanju advokatske komore. Nju je kao mjeru za rješavanje stanja nastalog obustavom rada advokata u Distriktu predložio predsjednik Skupštine.\n– Zaključeno je da bilo kakva ad hok zakonodavna intervencija koja bi se odnosila na regulisanje rada advokata ne bi dovela do prestanka štrajka advokata, pa tako ni formiranje Advokatske komore Brčko distrikta BiH, jer su advokati prestanak štrajka uslovili izmjenama Zakona o fiskalnim sistemima Brčko distrikta i njihovim izuzimanjem iz sistema fiskalizacije – saopšteno je iz Pravosudne komisije.\nZaključili su takođe da kao ovlašteni predlagač zakona, koji se odnose na regulisanje rada advokata u Distriktu, sveobuhvatno analiziraju advokatsku djelatnost i predlože zakon kojim bi se advokatska djelatnost uredila na način koji je prikladan okolnostima u Distriktu.\nPredstavnici entitetskih advokatskih komora tvrde da u Brčko distriktu nema uslova za formiranje samostalne advokatske komore.\n– Trenutno u Brčkom ima 34 advokata koji kroz svoje članarine ne mogu obezbijediti finansijsku podršku bilo kakvoj advokatskoj komori, a nema ih dovoljno ni za formiranje organa komore – izjavio je Miljkan Pucar, predsjednik Izvršnog odbora Advokatske komore Republike Srpske.\nIstakao je da je Međunaroda unija advokata propisala minimum uslova potrebnih za osnivanje advokatske komore koja u svom radu mora biti nezavisna i samostalna.\n– Nemogućnost samostalnog finansiranja znači da bi iz budžeta Brčko distrikta trebalo finansirati rad advokatske komore, a samostalnost ne možete obezbijediti ako vam budžet daje pare – istakao je Pucar.\nDragan Pudar, predsjednik Upravnog odbora Advokatske komore Federacije BiH, podsjetio je da su entitetske advokatske komore članice Međunarodne unije advokata, koju čine dva i po miliona advokata, koji su u svakom trenutku uz njih.\n– Vjerujem da ćemo naći dovoljno mudrosti i snage da izađemo iz ovog problema, koji je i problem pravosuđa u Brčko distriktu – rekao je Pudar.\nNaglasio je da veliki broj predmeta čeka rješavanje i da će posljedice biti veće ukoliko se i dalje bude insistiralo na fiskalizaciji advokatske djelatnosti u Brčkom. Brčanski advokati štrajkuju od aprila ove godine, a pred sudom je više od 1.000 predmeta koji čekaju na rješavanje.\nMilenko Marjanović, advokat iz Brčkog kaže da je u ovom gradu zamrznuta vladavina prava.\n– U Brčkom je trenutno vladavina prava zamrznuta. To traje već sedam mjeseci, ali se nadam da će poslije svih ovih sastanaka i kontakata koje imamo i argumenata koje iznosimo nadvladati razum i da će se u Brčko distriktu primjenjivati standardi koji se primjenjuju u svim razvijenim demokratskim, evropskim i pravnim državama – istakao je Marjanović.\nPokretanje ocjene ustavnosti\nSkupština nije podržala odlaganje fiskalizacije advokatske djelatnosti, a njen predsjednik Esed Kadrić najavio je pokretanje ocjene ustavnosti Zakona o advokatskoj djelatnosti Brčko distrikta.\nZakon je donesen ove godine i propisuje članstvo brčanskih advokata u entitetskim komorama do donošenja zakona o advokaturi i osnivanja advokatske komore Distrikta u roku od 3 godine. Kadrić smatra da se članstvom u entiteskim advokatskim komorama omogućava primjena entitetskih propisa na području Brčko distrikta čime se krši Nalog supervizora za Brčko distrikt iz 2006. godine.


abortion pills corladjunin.org.pe\nDete uživa u letu\nDolazak leta je prijatan period za dete i za celu porodicu, jer svima pruža vremena za opuštanje i beg od svakodnevne rutine, provodenje vremena napolju, na toplom i vedrom vremenu.\nVažno je zapamtiti da su deca prilicno osetljiva tako da, dok su napolju, narocito tokom toplijih doba godine, moramo da vodimo racuna o njihovoj zaštiti od sezonskih nevolja.\nSunce je zdrav cinilac koji ne samo što ima pozitivan uticaj na raspoloženje ljudi, vec takode pomaže rastu dece, stimulišuci proizvodnju vitamina D, koji reguliše pravilno formiranje tkiva.\nTreba zapamtiti da deca imaju posebno osetljivu kožu, i preterano izlaganje suncu može biti opasno, narocito ako nisu preduzete posebne mere opreza. Najociglednije su opekotine od sunca, koje mogu liciti na blage opekotine, ali se takode mogu pretvoriti u pravu opekotinu, sa formacijom plikova i gubitkom tecnosti.\nZaštita dece od sunca je zbog toga narocito bitna, ne samo da bi se izbegle nadražujuce opekotine, vec da bi im koža ostala zdrava kada porastu.\nEvo nekih osnovnih preporuka za pravilno izlaganje suncu:\n• Držite bebe i malu decu dalje od direktne sunceve svetlosti, narocito tokom najtoplijih perioda dana, izmedu 11 ujutru i 4 sata popodne;\n• Nežno i jednako nanosite proizvode za zaštitu od sunca bar 20 minuta pre izlaganja;\n• Izaberite proizvode sa dobrom zaštitom od UVA i UVB zraka, vodeci racuna odgovaraju deci, da vlaže kožu i das u bez mirisa.\n• Koristite zaštitne faktore koji odgovaraju tipu kože i starosti deteta;\n• Za potpunu zaštitu, obucite detetu majicu, stavite mu šešir i naocari za sunce sa polarizovanim staklima;\n• Sprecite dehidrataciju davanjem velike kolicine tecnosti deci;\n• Oblacite bebe u laganu odecu, u cilju sprecavanja preteranog znojenja kože;\nLeto se cesto povezuje sa teškim suživotom sa iritirajucim insektima kao što su komarci, ali postoji nekoliko stvari koje možete da ucinite da biste se osigurali da deca uživaju u toplim letnim vecerima:\n• Ne ostavljajte saksije sa ustajalom vodom na simsu prozora, jer one privlace neželjene insekte u kucu;\n• Ogranicite upotrebu parfema i dezodoranasa koji mogu privuci mušice;\n• Da biste zaštitili decu od ujeda insekata dok spavaju, okacite mrežu za komarce sa finom rupicastom teksturom, iznad kreveta ili kolica;\n• Nanosite sredstva koja odbijaju insekte, po mogucstvu nacinjena od prirodnih sastojaka ili specificnih formula za delikatnu kožu dece.


Jedno od pet najviših prekoračenja brzine u Srpskoj evidentirano u Gacku | Trebinje Live\nBrzina od 266 kilometara na čas kojom se kretao motociklista na magistralnom putu Banjaluka – Gradiška najveća je koju su evidentirali presretači u Republici Srpskoj u prošloj godini.\nKako saznaju Nezavisne, u pitanju je motociklista koji je, kada ga je „ulovio“ presretač, vozio 266 km/h na dionici puta gdje je ograničenje 80, što znači da je vozio 186 km/h više od dozvoljene brzine. Drugi je vozač koji je na području Bijeljine na ograničenju od 80 kilometara na čas vozio 100 više, odnosno 180 km/h.\nTreća najveća brzina zabilježena je na području Laktaša, gdje je nesavjesni vozač na ograničenju od 100 vozio 167 kilometara na čas, četvrta najveća je evidentirana od 136 kilometara na čas na ograničenju od 80 na dionici magistralnog puta Omarska – Prijedor – Novi Grad. Peta najveća brzina je bila na području Gacka na ograničenju od 80, kada je presretač zaustavio vozača koji je vozio 130 kilometara na čas.\nU Odjeljenju za odnose s javnošću MUP-a RS rečeno je da su dva vozila opremljena uređajima za mjerenje brzine od 15. juna do kraja prošle godine u RS evidentirala 8.868 prekršaja prekoračenja propisane brzine kretanja motornih vozila. Ističu da se najveći broj prekršaja odnosi na prekoračenje propisane brzine od 10 do 20 kilometara na čas.\nMilenko Jaćimović, član Savjeta za bezbjednost saobraćaja grada Banjaluka, kaže da su represivne mjere u koje ulaze presretači, stacionirani ili mobilni radarski sistemi svakako stub kojim se može uticati da se smanji broj vozača koji ne poštuju ograničenje brzine.\n„Međutim, nigdje u svijetu, čak ni u najbezbjednijim zemljama kada je u pitanju bezbjednost saobraćaja, u kojima je najmanje smrtno stradalih i najmanji broj saobraćajnih nezgoda, problem nije u potpunosti riješen samo presretačima, radarima i kaznenim odredbama“, kaže Jaćimović.\nOn kaže da se tada drastično povećava nenaplativost kazni ili traženje rupa u zakonu kako bi se izbjegle sankcije, te ističe se po pitanju ovog problema mora uticati preventivom i naučnoistraživačkim radom.\n„Nauka mora da ponudi zbog čega je stalan porast broja vozača koji ne poštuju ograničenje brzine i konzumiraju alkohol, te koji su to trendovi u svijetu i kako su to riješile druge zemlje kako ne bismo imali višestruke povratnike u činjenju tih prekršaja. Kazne neće sve riješiti“, rekao je Jaćimović.\nDodao je da se na vozače mora uticati i kroz medije, pravljenjem raznih emisija, spotova i edukacijom.\nU MUP-u RS pojašnjavaju da su Zakonom o osnovama bezbjednosti saobraćaja na putevima u BiH propisane kazne za prekoračenje brzine kretanja motornih vozila.\nZa prekoračenje od 10 do 20 kilometara na čas je jedinstvena novčana kazna od 50 KM.\nKo brzinu prekorači od 20 do 30 kiliometara na čas je rasponska kazna od 100 do 300 KM, od jedan do četiri mjeseca zaštitna mjera zabrane upravljanja motornim vozilom i dva kaznena boda.\nZa prekoračenje više od 30 kilometara na čas izriče se rasponska novčana kazna od 400 do 1.000 KM, od dva do šest mjeseci zaštitna mjera zabrane upravljanja motornim vozilom i dva kaznena boda.\nPet najvećih prekoračenja\n266 km/h magistralni put Banjaluka – Gradiška\n180 km/h u Bijeljini\n167 km/h u Laktašima\n136 km/h na dionici magistralnog puta Omarska – Prijedor – Novi Grad\n130 km/h u Gacku


- Avion, koji je bio u misiji obaveštajnog izviđanja, srušen je u području Sao Kela u okrugu Deh Jak u pokrajini Gazni - rekao je Zabihulah Mudžahid, potparol talibana.\nSve osobe u avionu, uključujući i starije oficire, poginule su, rekao je Mudžahid, piše Jutarnji.hr.\nRanije u ponedeljak visoki funkcioner odbrane zadužen za istragu rekao je da nijedan američki državljanin nije poginuo u avionu i dodao da još istražuju uzrok nesreće. Niko iz američke vojske nije bio dostupan za komentar, prenosi Rojters.\nAgencija Frans pres takođe je u ponedeljak posle podne prenela izjavu talibana o padu aviona, ali ne i to da su oni preuzeli odgovornost za rušenje.


Fenerbahce - Valencia: : Analiza utakmice | Sportske Kladionice\nHome Sportsko klađenje Prognoze utakmica Fenerbahce – Valencia: : Analiza utakmice\nFenerbahce – Valencia: : Analiza utakmice\nNakon serije turbulentnih rezultata prethodnih sedmica, pa i meseci, Fenerbahče će večeras u svojoj „Ulker sport areni“ dočekati Valensiju sa željom da povrati makar malo izgubljenog samopouzdanja. Pre početka sezone, mnogi su videli Fenerbahče kao jednog od glavnih kandidata za osvajanje Evrolige, međutim nešto čudno se dešava u ekipi Željka Obradovića od samog starta takmičarske godine. Videli smo na nekim tajm-autima i poprilično besnog Obradovića, čak i za njegove standarde, što svakako govori da igrači ne igraju u skladu sa očekivanjima, ili još gore, delovalo je da zalaganje nije na željenom nivou. Dosta je bilo i govora o tome da li će Obradović možda biti otpušten ili sam podneti ostavku, a posle poraza od Zenita pred svojim navijačima, glasine su postale još veće. Ipak, čelni ljudi Fenerbahčea su izašli u medije rekavši da srpski stručnjak ima potpuno poverenje i da se u Fenerbahčeu košarkaško vreme meri do dolaska Željka Obradovića i od tog momenta i da Obradović može ostati u Fenerbahčeu dok god on to sam želi. Navijači su takođe u tom susretu iskazali veliku podršku njihovom treneru transparentima i pesmom, tako da ako je zaista bilo igrača koji se „nisu trudili maksimalno“ sada će morati, jer kada trener dobije ovakvu podršku, a Obradović je dobio zasluženo, onda je jasno da ukoliko ekipa nastavi podbacivati, neki igrači će dobiti otkaz. Sve to ukazuje da je večeras vreme da vidimo maksimalan angažman svih košarkaša Fenerbahčea.\nŠto se tiče Valensije, oni igraju promenljivo ove sezone. Sporo su krenuli, upisali su nekoliko neočekivanih poraza u oktobru, pa je i status trenera Ponsernaua bio upitan. Govorilo se da bi Ćavi Paskval mogao da ga nasledi, međutim kada su glasine postale najglasnije, Valensija je prvo savladala Himki, pa onda ušla u seriju pobeda u svim takmičenjima i tako ispravila sve ono loše što se dešavalo na parketu u prvom mesecu ove sezone. Ipak, treba istaći da španska ekipa igra neuporedivo bolje na svom terenu, nego u gostima. Ostvarili su samo jedan trijumf van „Fontete“ u Evroligi i to protiv Žalgirisa kojeg valjda nije pobedila samo ona ekipa koja to nije htela ove sezone u Evroligi.\nŠto se tiče povreda, Željko Obradović ne može i dalje da računa na Jana Veselog, dok novopridošli košarkaš Malkolm Tomas večeras neće debitovati. Jasno je da Fenerbahče ima problema u unutrašnjoj liniji jer na poziciji centra su dostupni samo Žofri Lovernj i Ahmet Duverioglu, uz Derika Vilijamsa koji može takođe da odgovori na toj poziciji u određenom trenutku meča, ali probleme ima i Valensija. Fernando San Emeterio, Giljem Vives i Žoan Sastre i dalje nisu na raspolaganju, tako da je i rotacija Valensija dosta kraća.\nU Evroligi, Fenerbahče i Valensija su igrali četiri puta, a u tri navrata je slavila istanbulska ekipa. Ipak, dosta relevantniji su oni mečevi odigrani pretprošle sezone kada je Fenerbahče oba susreta dobio sa tačno 13 razlike. Što se tiče ove sezone u Evroligi, Fenerbahče na svom parketu ima 4 pobede i 3 poraza, dok je već pomenuto da Valensija ima samo jednu gostujuću pobedu iz osam odigranih mečeva.\nIako je trend takav da se više ljudi ove sedmice kladilo da će Valensija pokriti hendikep (trend pada kvote na Valensiju), moj predlog je Fenerbahče -5.5 po kvoti 1.74 u kladionici 1XBet. Ekipa sa ovoliko individualnog kvaliteta ne može večno gubiti, a Željko Obradović je najbolji stručnjak u Evropi ikada. Očekuje se velika podrška navijača večeras i sve to ukazuje da će igrači Fenerbahčea izaći maksimalno motivisani večeras, željni da se dokažu i da počnu brisati sve ono loše što se desilo do sada. Kvalitet nikad nije bio upitan kod ovog tima, motivacija i igra u odbrani je bila najveći problem, a deluje da će večeras stvari krenuti u drugom, boljem pravcu. Jer ukoliko izgube, mogu već sada da se pozdrave sa plej-ofom Evrolige.


Traži se arhitektonsko rešenje za novu zgradu bruto površine oko 22.000 m2 i oko 7.000 m2 garažnog prostora.\nKorak smo bliži realizaciji projekta koji obuhvata proširenje ETF-a, uključujući zajedničke objekte koje će koristiti svih pet fakulteta u kampusu i rehabilitaciju postojećih zgrada.\nDanas je na Elektrotehničkom fakultetu održana prezentacija projektnog zadatka za idejno urbanističko-arhitektonsko rešenje proširenja ovog fakulteta za koji je početkom oktobra raspisan konkurs za pretkvalifikaciju.\nSledećih osam biroa su prošli pretkvalifikaciju:\nStudio 1×2 studio\nKako je funkcionisao konkurs\nPoziv je bio otvoren za sve zainteresovane arhitektonske biroe, a prijave za pretkvalifikaciju bile su otvorene do 18. oktobra 2021. godine. Potom je izabrano 8 takmičara koji sada imaju rok za podnošenje projekata do 15. februara 2022.\nŠta tačno podrazumeva projekat proširenja\nProjekat Kampusa Elektrotehničkog i tehničkih fakulteta u Beogradu obuhvata proširenje ETF-a, uključujući zajedničke objekte koje će koristiti svih pet fakulteta u kampusu i rehabilitaciju postojećih zgrada i opreme.\nPredviđena bruto površina novih objekata biće veća od 20.000 m2 sa mogućnošću faznog razvoja. Ceo projekat obuhvata rušenje postojećih privremenih objekata, izgradnju novih objekata i spoljne infrastrukture, kao i rekonstrukciju postojećih objekata sa adaptacijom napuštenih prostora, poboljšanje bezbednosti, pristupačnosti i energetske efikasnosti, krovova, unapređenje sistema termotehničkih instalacija.\nKo je sve u projektu\nOva tehnička podrška sprovodi se u saradnji sa Jedinicom za upravljanje projektima Ministarstva prosvete, nauke i tehnološkog razvoja, krajnjim korisnicima (ETF i ostala četiri fakulteta) i drugim zainteresovanim stranama, kao što su Univerzitetska biblioteka, Arhiv Srbije, EPS Elektrodistribucija, organi za planiranje i zaštitu kulturnog nasleđa Grada Beograda, NIPAC, CEB i Delegacija EU u Srbiji.\nAktivnosti projekta započete su 1. jula 2021. godine izradom Prostorno-programske analize i početkom arhitektonsko-urbanističkog konkursa, sa planiranim trajanjem projekta od 16 meseci.\nProjekat se realizuje kroz donaciju koju finansira Evropska unija kroz Investicioni okvir za Zapadni Balkan (WBIF), dok će se radovi finansirati kroz kredit Razvojne banke Saveta Evrope. Projekat realizuje Hill IPF7 Int. Konzorcijum koji je ugovoren od strane Evropske investicione banke (EIB).\n#4mind #Dejan Miljkovic #dva studio #Hill IPF7 Int #MAPA Architects #studio 1x2 #teking #Zabriskie\nČestitam kolegama 👏👏\nJa ne znam kako ce tu da stane 20 000+ kvadrata? Sa srecom ovima sto su se prihvatili to da rade.\nJavlja mi se ko će biti projektant! Ovaj sa prolaznom ocenom po rednom broju…\nNije mi jasno zašto projekat ne radi Arhitektonski fakultet!!!


Bejzbol savez Srbije – Page 19 – sve o bejzbol-u u Srbiji\nTrofej Beograda otišao u Zrenjanin!\nEkipa Bečkereka iz Zrenjanina je pobednik “Trofeja Beograda” u bejzbolu za decu do 14 godina. Mladi Zrenjaninci su zasluženo napravili novi uspeh i u konkurenciji 4 tima osvojili prvo mesto. Na Adi Ciganliji su...\nBeograd 96 bolji od Vojvodine u polufinalu Kupa Srbije\nProteklog vikenda bilo je novih bejzbol dešavanja na Adi Ciganliji. U subotnjem meču Beograd 96 je u utakmici polufinala Kupa Srbije savladao Vojvodinu sa 16:11, po skoro nemogućim uslovima za igru tokom većeg dela...\nU sklopu turnira mlađih kategorija, koji je igran u Kragujevcu, Bejzbol savez Srbije je organizovao i izvlačenje parova za Kup Srbije u konkurenciji seniora. U prisustvu predstavnika klubova Vojvodina, Bečkerek, Beograd 96 i Sleepers...\nU Prvenstvu Srbije za seniore odigrane su još dve utakmice – Beograd 96 je u subotu savladao Vojvodinu sa 10:7 u veoma zanimljivom i kvalitetnom meču, dok je u nedelju isti tim savladao i...\nNastavljeno seniorsko prvenstvo 2015.\nSa dva meča seniorskog Prvenstva Srbije odigrana prethodnog vikenda na Adi Ciganliji, nastavljeno je Prvenstvo Srbije za seniore. U subotnjem meču veoma dobrog kvaliteta Vojvode su savladale Beograd 96, posle dramatičnog finiša sa 6:5,...


Simpozijum skulpture u terakoti okupio vajare sa tri kontinenta | Pallas Radio 94.8 Mhz\nOvogodišnji Internacionalni simpozijum skulpture u terakoti otvoren je večeras ispred Galerije „Tera“, izložbom radova nastalih na prošlom, 37. sazivu. Narednih mesec dana u Kikindi će skulpture izrađivati akademski vajari iz Singapura, Južnoafričke Republike, Jermenije, Austrije i Srbije.\nVajari iz celog sveta, svakog leta, već 37 godina dolaze u naš grad kako bi pravili velike skulpture u terakoti. Simpozijum organizuje Centar za likovnu i primenjenu umetnost ,,Tera“, a koncept je od samog početka ostao nepromenjen. Na 38. sazivu učestvuju: Rozmari Lukaser iz Austrije, Muzivandile Gigaba iz Južnoafričke Republike, Delia Prvački iz Singapura, Arman Hambardžumijan iz Jermenije, i troje vajara iz naše zemlje: Velimir Vukićević, Maja Rakočević-Cvijanov i Milan Ramaji.\nOvaj važan i jedinstven umetnički događaj podržava Pokrajinska vlada, a ovogodišnji Simpozijum otvorio je pomoćnik sekretara za kulturu, javno informisanje i odnose sa verskim zajednicama, dr Milan Micić.\nIdejni tvorac Simpozijuma i direktor Centra za likovnu i primenjenu umetnost „Tera“, Slobodan Kojić, kaže da je od prvog saziva rakurs isti, kada je u pitanju problematika savremene skulpture:\n-Biramo uvek umetnike iz sveta koji imaju takvu poetiku koja se može prilagoditi karakteristici gline. Rezultati jednomesečnog boravka umetnika na prošlogodišnjem sazivu su zaista izvanredni – rekao je Kojić.\nOtvaranju Simpozijuma prisustvovavala je i predsednica Skupštine grada, Stanislava Hrnjak, koja je tom prilikom istakla da umetnici koji iz celog sveta dolaze u naš grad, imaju uslove za rad koje nisu videli nigde:\n-Ono što Kikinda ima, u vidu Centra za likovnu i primenjenu umetnost „Tera“ i uslova za rad, je sigurno nešto što je sasvim sigurno razlikuje od ostalih. Kada vidite da iz godine u godine vajarska elita dolazi ovde i kaže da je Simpozijum za njih doživljaj, nama to kao gradu i domaćinima veoma imponuje – rekla je Hrnjak.\nKao i prethodnih godina, u okviru muzičkog dela programa svečanog otvaranja nastupili su Duvački orkestar Kikinda i mešoviti hor “Kornelije Stanković“.